Ο Πάνος Πανάγου μάς εξηγεί πώς θα κατακτήσουμε την προσωπική ευτυχία μέσα στην περίοδο της κρίσης, αφού γίνουμε Ηγέτες της Ζωής μας | InfoKids\nΑρχική › InfoMommy › Σχέσεις › Ο Πάνος Πανάγου μάς εξηγεί πώς θα κατακτήσουμε την προσωπική ευτυχία μέσα στην περίοδο της κρίσης, αφού γίνουμε Ηγέτες της Ζωής μας\nΟ Πάνος Πανάγου μάς εξηγεί πώς θα κατακτήσουμε την προσωπική ευτυχία μέσα στην περίοδο της κρίσης, αφού γίνουμε Ηγέτες της Ζωής μας\nΣε αυτές τις δύσκολες περιόδους που διανύουμε είναι εξαιρετικά σημαντικό ο φόβος και η κούραση της συνεχιζόμενης προσπάθειας να μη μας πάρουν από κάτω. Εμείς ρωτήσαμε τον Πάνο Πανάγου, Σύμβουλο Ψυχοσωματικής Υγείας και Ευεξίας, Εκπαιδευτής Διαλογισμού και Πολεμικών Τεχνών και Ειδικό σε θέματα Σχεδιασμού Προσωπικής / Επαγγελματικής, Βελτίωσης και Ανάπτυξης να μας βοηθήσει να βρούμε το νόημα της ζωής ακόμα και μέσα σε τόσο αντίξοες συνθήκες. Και απ' ό,τι καταλάβαμε χρειάζεται προσπάθεια και γνώση, αλλά στο τέλος ο δρόμος της χαράς και της γαλήνης για εμάς και την οικογένειά μας θα είναι ανοιχτός να τον βαδίσουμε.\n- Τι είναι το Life Leaders; Σε ποιους απευθύνεται και τι θα κερδίσει το κοινό που θα παρακολουθήσει τα σεμινάρια;\nΤο Life Leaders (= Ηγέτες Ζωής) είναι δύο πράγματα:\n1) Είναι μια ιδέα και θέση ζωής που σημαίνει ότι ο καθένας έχει το δικαίωμα, και τη δυνατότητα, να πάρει το τιμόνι της ζωής του στα χέρια του, να γίνει ηγέτης στην ζωή του.\n2) Ειναι μια εταιρεία, στον χώρο της Εκπαίδευσης και Ανάπτυξης, με αντικείμενα: Ψυχο-Σωματικη Ενδυνάμωση, Επικοινωνία και Σχεσεις, Σχεδιασμός Ζωής και Επιτυχια/Ευτυχια. Η L.L. σχεδιάζει και οργανώνει, Σεμινάρια/Κυκλους Μαθηματων, Πακέτα Συμβουλευτικάς Ενα-Προς-Ενα, και Δίκτυα Υποστήριξης.\nΜετά από χρόνια εργασίας στο χώρο των Επιχειρήσεων, τα τελευτα'ια 4 χρονια η εταιρεία 'εχει ανοίξει και στο ευρύ κοινό. Απευθύνεται σε γονείς, εκπαιδευτικούς, επαγγελματίες, νέους, που ειναι ολοι στην πρώτη γραμμή της Ανάπτυξης και Προόδου για την Κοινωνία.\n- Οι συμμετέχοντες στα σεμινάρια θα ωφεληθούν με τρεις τρόπους:\nΘα εξετάσουν διαφορετικούς τρόπους προσεγγισης και αξιολογησης των προβλημάτων και προκλήσεων της ζωής.\nΘα συνειδητοποιήσουν ότι διαθέτουν ένα μεγάλο αριθμό επιλογών και δυνατοτήτων βελτίωσης.\nΘα μάθουν να χρησιμοποιούν διάφορες τεχνικές και συστήματα που μπορούν να βελτιώσουν κάθε τομέα της ζωής τους.\n- Γιατί ένας γονιός ή ένας εκπαιδευτικός να επιλέξει να συμμετάσχει και εν συνεχεία να ασχοληθεί ενεργά με το διαλογισμό; Ποια οφέλη θα δει στην καθημερινότητά του με τα παιδιά-μαθητές;\nΟι γονείς και οι εκπαιδευτικοί κρατάνε δυο από τις πλέον σημαντικές θέσεις στην κοινωνία μας και δέχονται τριών ειδών συνεχείς πιέσεις.\nΑπό τα παιδιά, που είναι γεμάτα από απρόβλεπτες προκλήσεις και ατελείωτη ενέργεια.\nΑπό τον κοινωνικό περιγύρο, τους "ειδικούς", τους διευθύνοντες.\nΚαι κυρίως απο την εσωτερική τους εμπειρία όπου η σωματική κούραση, σε συνδυασμό με τις ψυχολογικές συγκρούσεις δημιουργούν μια δύσκολη κατάσταση που τους φθείρει καθημερινά.\nΟ Διαλογισμός, σαν μορφή ολοκληρωμένης αυτογνωσίας και ψυχοσωματικής ενδυνάμωσης, μας βοηθά να βρούμε την γαλήνη μέσα μας και να κρατησουμε την ισορροπια και την ηρεμια μας, ακομα και στις πιο δύσκολες στιγμές. Όπως ο Καπετάνιος στη μέση της καταιγίδας βλέπουμε καθαρά τις επιλογές που έχουμε και είμαστε έτοιμοι να μπούμε σε δράση.\nΠρακτικά σημαίνει οτι ο γονιός/δάσκαλος αισθανεται δυνατός, ήρεμος, δεν χάνει το χαμόγελό του!! Και τα παιδιά βλέπουν και αισθάνονται οτι υπάρχει ενα δυνατό σημείο αναφοράς/στήριξης.\n- Θεωρείτε απαραίτητο οι άνθρωποι να γίνουν Life Leaders, Ηγέτες στη Ζωή τους;\nΑπό την εμπειρία μου, οι περισσότεροι άνθρωποι αισθάνονται αποδυναμωμένοι, θύματα των καταστάσεων, και εχουν χαμηλή αυτοπεποίθηση. Για αυτο τον λογο περιμενουν παντα απο καποιον αλλο να γινει ηγετης και να αποφασισει για αυτους. Μπαίνοντας στο δρόμο της γνώσης και της προόδου συνειδητοποιούν σιγα σιγα τις προσωπικές τους μεγάλες δυνατότητες. Πιστεύω οτι μονο οταν καποιος πάρει την ζωή του στα χερια του μπορει να βρει την πραγματική επιτυχία και ευτυχία!\n- Η μέθοδός σας είναι αποτελεσματική; Υπάρχουν μετρήσιμα στοιχεία που να δείχνουν πως μετά το life leaders οι άνθρωποι αποδίδουν καλύτερα στον επαγγελματικό τους χώρο και στη ζωή τους γενικότερα;\nΗ μεθοδος που ακολουθουμε ειναι μοναδικη και πολυ αποτελεσματικη. Ειναι ενας συνδυασμος ανατολικων και δυτικων συστηματων που εχει ολιστικη επιδραση. Η συντριπτικη πλειοψηφια των ατομων που ηρθαν στα σεμιναρια ( ή σε ατομικες συνεδριες ), και ΕΒΑΛΑΝ ΣΕ ΕΦΑΡΜΟΓΗ αυτα που εμαθαν, ειδαν δραστικες αλλαγες σε πολλους τομεις της ζωης τους. Επισης, σαν μερος της φιλοσοφιας μας, επιδιωκουμε την καλλιεργεια μακροχρονιων σχεσεων υποστηριξης και αναπτυξης. Και γι'αυτο, το μεγαλυτερο μερος των νεων πελατων και μαθητων της εταιρειας μας ειναι αποτελεσμα προσωπικων συστασεων απο παλαιοτερους πελατες.\n- Τα αυτοάνοσα ψυχοσωματικά νοσήματα πλήττουν ένα σημαντικό ποσοστό των ανθρώπων καθώς η συσσωρευμένη αρνητική ενέργεια της "εποχής" μας κάνει το σώμα να ξεσπά σε μια προσπάθεια να εκφράσει τη δυσάρεσκεια και τον αρνητισμό που μαυρίζουν τη ψυχή μας. Ποιες είναι αλήθεια οι οδηγίες χρήσης του ανθρώπινου σώματος που θα μας βοηθήσουν να κατακτήσουμε την πολυπόθητη ψυχοσωματική υγεία;\nΗ ερωτηση ειναι πολυ σημαντικη και η απαντηση ειναι ενα ολοκληρο ημερησιο σεμιναριο. Και αυτη η απαντηση ...θα βελτιωσει δραστικα την υπολοιπη ζωη μας... και την ζωη των παιδιων μας !!!\n- Το “Life Coaching” στο εξωτερικό είναι αρκετά διαδεδομένο. Στην Ελλάδα πώς είναι τα πράγματα; Οι άνθρωποι είναι δεκτικοί στα μηνύματά σας ή έρχονται προκατειλημμένοι και δυσκολεύονται να ανοίξουν τους ορίζοντες τους;\nΜε χαρα μου βλεπω οτι τα πραγματα στην Ελλαδα αλλαζουν γρηγορα. Ολο και περισσοτεροι βλεπουν τα οφελη νεων προσεγγισεων στα καθημερινα προβηματα και ανοιγουν τους νοητικους τους οριζοντες. Η αρχικη προκαταληψη που καποιοι εχουν ειναι μια φυσικη ενστικτωδης αυτoαμυνα (=Οτι δεν γνωριζω μπορει να με βλαψει !!). Ομως με υπομονη , σεβασμο, και..αγαπη μεταδιδουμε τα μυνηματα μας και γινομαστε καταλυτες αναπτυξης.\n- "Παίρνω τη ζωή στα χέρια μου". Μια φράση κλειδί που όλοι μας την έχουμε πει σε μια φάση τη ζωής μας. Τελικά, αυτή η απόφαση ζωής είναι αποτέλεσμα διδαχής και όχι θέλησης;\nΤο πρωτο βημα ειναι σιγουρα η θεληση και η αποφαση για προοδο. Ομως, οσο θεληση και αν εχω να γινω πιλοτος αεροπλανου αυτο δεν θα γινει ποτε εαν δεν περασω απο συστηματικη ειδικη εκπαιδευση. (= ειναι καθαρα θεμα διδαχης !!)\n- Ποιος είναι ο ορισμός της τετραδιάστατης επιτυχίας;\nΓενικα, σημαινει επιτυχια σε καθε τομεα της ζωης μας. Ειναι μια ολιστικη προσεγγιση που εξεταζουμε στα σεμιναρια Στρατηγικου Σχεδιασμου Ζωης και Επιτυχιας.\n- Οι άντρες ή οι γυναίκες είναι μεγαλύτερα θύματα της κρίσης σε προσωπικό επίπεδο;\nΑυτο εξαρταται σε μεγαλο βαθμο απο το επιπεδο αναπτυξης του καθε ατομου. Παντως γενικα , οι γυναικες ειναι απο την φυση φτιαγμενες ψυχοσωματικα δυνατοτερες απο τους αντρες, ειναι συνηθισμενες στο να βρισκουν πρακτικες λυσεις σε καθημερινα προβληματα, και "ανοιγωνται" πιο ευκολα απο τους αντρες και συζητουν μεταξυ τους τα προβληματα τους (που σημαινει οτι ελαττωνουν τις εσωτερικες πιεσεις). Πιστευω οτι οι αντρες ειναι μεγαλυτερα θυματα της κρισης για πολλους λογους. Δεχονται μεγαλυτερες κοινωνικες πιεσεις (ή ετσι αισθανονται !!) για θεματα "εικονας"/ Status, φυλακιζουν πολλα απο τα συναισθηματα τους μεσα τους , και γενικα πολλοι περνανε μια υπαρξιακη κριση σχετικα με την θεση και τον ρολο τους σε μια κοινωνια που αλλαζει με πολυ γρηγορους ρυθμους.\n- Πώς μπορούμε να αποφύγουμε την προσωπική, επαγγελματική αλλά και ψυχολογική κρίση σε καιρούς παγκόσμιας κρίσης και να να νιώσουμε ψυχικά υγιείς;\nΕιναι πολυ σημαντικο να βρουμε και να ακολουθησουμε ενα Δρομο Γνωσης και Προοδου. Το πρωτο βημα ειναι η ΓΝΩΣΗ ( που ερχεται μεσα απο ενα σεμιναριο και ενα δασκαλο) = Τι δυνατοτητες εχουμε προσωπικα, και ποιες επιλογες υπαρχουν. Το δευτερο βημα ειναι η συστηματικη Μελετη και Εξασκηση σε θεματα ψυχοσωματικής ενδυναμωσης. Αυτο εχει σαν αποτελεσμα την εσωτερικη ΚΑΙ εξωτερικη Ισορροπια-Δυναμη-Γαληνη. Μονο ετσι θα μπορεσουμε να αποφυγουμε την Εσωτερικη κριση και να αντιμετωπισουμε ποιο αποτελεσματικσ την Εξωτερικη.\n- Ποια οφέλη έχετε αποκομίσει ο ίδιος από την ενασχόλησή σας αυτή;\nΕδω και πολλα χρονια ειχα την τυχη να γνωρισω καποιους δασκαλους και μεντορες στην ζωη μου που μου εδωσαν εμπνευση και γνωσεις. Ακολουθησα ετσι δρομους αναπτυξης διαφορετικους απο αυτους που ειχα διδαχθει απο την παραδοσιακη εκπαιδευση και απο την κοινωνια. Και η ζωη μου αλλαξε σε ολα τα επιπεδα. Οι επιλογες αυτες με βοηθησαν να βρω την εσωτερικη γαληνη, την επιτυχια στην ζωη και την ευτυχια. Αυτες τις γνωσεις και εμπειριες χρησιμοποιω για να σχεδιασω τα σεμιναρια που παρουσιαζω, και να βοηθησω ετσι οσο περισσοτερους μπορω.\n- Οι σοφοί της οικονομίας ισχυρίζονται ότι «όπου υπάρχει κρίση, υπάρχουν και ευκαιρίες». Μια τέτοια άποψη κατά πόσο ισχύει και στην προσωπική ζωή;\nΠιστευω οτι αυτο ισχυει 100% και στην προσωπικη μας ζωη. Η κατασταση που ζουμε τωρα ειναι ισως ενα πολυτιμο διδαγμα για την γενια μας. Καταλαβαινω οτι πολυς κοσμος δοκιμαζεται και υποφερει. Ομως η προηγουμενη κατασταση, του αχαληνωτου ματηριαλισμου , του χρεους και της σπαταλης , μαζι με την σταδιακη απωλεια των βασικων μας αξιων, δεν θα μπορουσε να συνεχιστει για παντα!!\nΤωρα βλεπουμε τι ειναι αληθινο και τι ψευτικο. Τωρα εχουμε την μοναδικη ευκαιρια να αναθεωρησουμε τις αξιες, τα πιστευω, τις προταιρεοτητες, τις σχεσεις μας, και να χαραξουμε νεα πορεια ζωης. __\nΠαρασκευή, 12 Απρίλιος, 2013 στην κατηγορία Σχέσεις\nΠώς αξιολογείτε τον τρόπο επικοινωνίας με το έτερον σας ήμισυ;\nΚάντε το τεστ και βρείτε πόσο δυνατή είναι η σχέση σας με το έτερόν σας ήμισυ


Πρώτη χριστουγεννιάτικη εκδήλωση για τον «Άγιο Απόστολο Θαδδαίο» (ΦΩΤΟ) – Ο Άρχων\nΆρχων (10639 Άρθρα)\nΠρώτη χριστουγεννιάτικη εκδήλωση για τον «Άγιο Απόστολο Θαδδαίο» (ΦΩΤΟ)\nΗ Ορχήστρα νέων «Ιωνία», υπό τη διδασκαλία του κ. Δημητρίου Χατζηγεωργίου, του Αναστασίου και τη συμμετοχή μαθητών των τμημάτων μουσικών οργάνων του Προγράμματος, που συνόδευε η παραδοσιακή χορωδία, με χοράρχη τον κ. Δημήτριο Χατζηγεωργίου, του Ανδρέα, Πρωτοψάλτη και Καθηγητή Βυζ. Μουσικής, στην οποία συμμετέχουν μαθητές του Τμήματος Βυζ. Μουσικής του προγράμματος και της Σχολής Βυζ. Μουσικής της Ιεράς Μητροπόλεως και η Χορωδία «Δημητριάς», με υπεύθυνο τον κ. Ευάγγελο Μπαντελά, Εκπαιδευτικό – Μουσικό και το τμήμα Παραδοσιακού χορού του προγράμματος, υπό τη δ/νση της κ. Κατερίνας Ντόντη.\nΦθιώτιδος: “Η Αγία Μαρίνα είναι σύμβολο πίστεως και δυνάμεως» (ΦΩΤΟ)\nΠανηγυρική έναρξη της Ναυτικής Εβδομάδας στον Βόλο (ΦΩΤΟ)


Ολοκληρώθηκαν οι δοκιμές του τουρκικού ηλεκτρομαγνητικού πυροβόλου τύπου Rail Gun ŞAHİ 209 Block-1 (Βίντεο) – Omega Nbc\nΟλοκληρώθηκαν οι δοκιμές του τουρκικού ηλεκτρομαγνητικού πυροβόλου τύπου Rail Gun ŞAHİ 209 Block-1 (Βίντεο)\nomeganbc | Νοέμβριος 1, 2018\nΜε επιτυχία ολοκληρώθηκαν οι δοκιμές του τουρκικού ηλεκτρομαγνητικού πυροβόλου τύπου (Rail Gun) τύπου ŞAHİ 209 Block-1 της εταιρείας Yeteknoloji AS.\nΟ δοκιμές είχαν ξεκινήσει στις αρχές του περασμένου Καλοκαιριού και ολοκληρώθηκαν πρόσφατα.\nΤο σύστημα που δοκιμάστηκε και έχει κάννη μήκους 3 μέτρων και ισχύ 1 megajul και όπως απέδειξαν οι δοκιμές το ηλεκτρομαγνητικό πυροβόλο τύπου ŞAHİ 209 Block-1 μπορεί να εκτοξεύσει ένα βλήμα βάρους 300 γραμμαρίων σε απόσταση 10 χλμ.\nΣύμφωνα με την τουρκική εταιρεία τα βλήματα που εκτόξευσε το ηλεκτρομαγνητικό πυροβόλο τρύπησαν κατά τις δοκιμές πλάκες χάλυβα πάχους 50, 70 και 96 χιλιοστών.\nΤο επόμενο βήμα της εταιρείας Yeteknoloji AS είναι η ανάπτυξη ενός πρωτοτύπου με κάννη μήκους 6 μέτρων που θα μπορεί να εκτοξεύσει βλήματα βάρους 700 γραμμαρίων με ισχύ 6 megajul σε αποστάσεις 25 χιλιομέτρων.\nΗ εταιρεία στοχεύει στην επίδειξη του νέου πρωτοτύπου στην 14η Έκθεση Αμυντικής Βιομηχανίας IDEF-2019 στην Κωνσταντινούπολη τον ερχόμενο Μάιο.\n« Η τουρκαλβανική πολιτική του Ράμα και οι εκπλήξεις του Κοτζιά (Previous News)\n(Next News) 117 τρομοκράτες από τα “Λευκά Κράνη” (White Helmets) πήγαν στον Καναδά….. »


Tutto Passa Pizza, Λευκωσία (22752000)\nΑυτά τα αγόρια! Τα λάτρεψα! Θαύμασα την ενέργεια, το κέφι τους, την επικοινωνία και το χιούμορ τους, την τόσο θετική αύρα τους. Ο συμπαθέστατος Λεμεσιανός, αλλά μεγαλωμένος στην Σιβηρία, ο Αμερικάνος με τα ατέλειωτα αστεία και ο χαμηλών τόνων και αρκετά συγκρατημένος Κύπριος, με τον οποίο δεν ανταλλάξαμε κουβέντα.\nΔεν θα σχολιάσω την πίτσα τους, είναι συγκλονιστική!\nΕίμαστε μια παρέα 6 ατόμων, καταλάβαμε το ένα τραπέζι από τα δύο του μαγαζιού. Στο άλλο πηγαινοέρχονταν και κάθονταν παρέες των 2 ατόμων. Πέρασα φανταστικά. Η ζωντάνια, η ενέργεια και η ατμόσφαιρα του χώρου είναι μοναδική. Κάναμε παρέα με τα παιδιά και γελάσαμε αρκετά. Η παρέα μου, ηλικίας 30 και κάτι, ήταν γεμάτη ζωντάνια, τσακριστά γέλια και πειράγματα - «it’s Tuesday but it feels like Friday with you guys» σχολίασε ο ένας από αυτούς. Αυτό ήθελα να ζήσω στο μαγαζί αυτό - να απολαύσω πίτσα και να πιω κόκτειλ - και πραγματικά έφυγα κατενθουσιασμένη. Το «πικάντικο» κόκτειλ είναι λατρεμένο. Καταπληκτικό! ‘Ηπια 3. Τους βγάζω το καπέλο!\nΤο μαγαζί μας εγκαταλείπει σύντομα όμως. Κρίμα, πολύ κρίμα! Θα τους βρίσκεται πια στα Λεύκαρα, στο ξενοδοχείο που ετοιμάζουν.\nUkiyo Listening Bar, Λευκωσία\nΔεν βρήκα τηλέφωνο του μαγαζιού, απλά κάνεις την κράτηση διαδικτυακά, κάτι που μου άρεσε – θα πάρεις τηλεφώνημα για επιβεβαίωση την ημέρα της κράτησης.\nΕντυπωσιάστηκα με το φαγητό. Το μενού είναι μικρό αλλά πολύ νόστιμο, με small bites, μια μίνι σαλάτα, 4 είδη πίκλα (παντζάρι, αγγούρι, σπαράγγι και καρότο), 3 είδη λαχανικά, 3 είδη κοτόπουλο, 2 είδη ψαρικά, 2 είδη βοδινό και 1 γλυκό – λοκμάδες.\nΣχεδόν όλα είναι ατομικά και σερβίρονται σε ξυλάκι. Ενδιαφέρον παρουσιάζει το είδος μαχαιροπήρουνου που χρησιμοποιείται, μια τσιμπίδα – τέτοια έχω ξαναδεί σε ένα μπαρ στο Ταλίν, Εσθονία. Εννοείται ότι δεν υπάρχουν μαχαιροπήρουνα εδώ καθόλου – χρειαστήκαμε μαχαίρι κάποια στιγμή να μοιράσουμε κάτι και δεν υπήρχε. Μου αρέσει! Ξεχώρισα το κοτόπουλο tsukune και το πολύ εύγεστο katsu (στέικ σάντουϊτς). Αν έπρεπε να αναφέρω το λιγότερο νόστιμο πιάτο, θα επέλεγα τη μίνι σαλάτα την οποία βρήκα βαρυφορτωμένη με dressing, πάντα σύμφωνα με τα δικά μου γούστα. Η κάρτα κρασιών είναι μικρή με 3 ετικέτες για κάθε είδος, με πολύ λογικές τιμές.\nΛάτρεψα τον χώρο, είναι μινιμαλιστικός και ενδιαφέρον. Με ενόχλησαν κάπως τα πλαστικά στον «εξωτερικό χώρο» - αν και οφείλω να αναφέρω ότι είναι από τα καλύτερα στο είδος που έχω δει. Τι κι αν οι πελάτες είναι ως επι το πλείστον νεαρόκοσμος! Μου άρεσε πολύ και θέλω να πάω ξανά σύντομα.\nFork Food Market, Λευκωσία (τηλ 99557777/96395261)\nΗ αγορά φαγητού επιστρέφει και πάλι στον μαγικό (ιδιαίτερα το βράδυ) Δημοτικό Κήπο της Λευκωσίας. Συγκεκριμένα έχουν γίνει ήδη τρεις εκδηλώσεις, 29/4, 6/5 και 13/5, με μεγάλη επιτυχία. Όπως πάντα, το φαγητό σερβίρεται από τις 7μμ μέχρι τις 11μμ ενώ το μπαρ και η μουσική μένουν ανοιχτά μέχρι τις 12πμ. Θα συνεχίσει με ακόμα 2 εκδηλώσεις, στις 27/5 και στις 3/6.\nΜην το χάσεις, πήγαινε να απολαύσεις κάποιες ιδιαίτερες γεύσεις και φανταστική ατμόσφαιρα. Το συστήνω ανεπιφύλακτα.\nMonte Vouni, Βουνί, Λεμεσός (τηλ 25943987)\nΜούτρωσα με τη φωλιά πατάτας με αυγά και γραβιέρα. Δεν γεύτηκα καθόλου το τυρί γραβιέρα και δεν το βρήκα ιδιαίτερα γευστικό, οι δε πατάτες ήταν υπερβολικά τηγανισμένες.\nΗ πορτοκαλόπιτα όμως στο τέλος ήταν νόστιμη πολύ.


Θέμα: 5ο Rally Sprint ΟΘΡΥΣ\nΑλμυρός - Νέοι Πόροι\nΗ Λέσχη Αυτοκινήτου Βόλου συνδιοργανώνει μαζί με το Δήμο Αλμυρού για 5η συνεχόμενη χρονιά το Rally Sprint ΟΘΡΥΣ στις 24 – 25 Νοεμβρίου 2012 στην περιοχή Αλμυρού και στο ομώνυμο βουνό όθρυς του Ν. Μαγνησίας.\nΟ αγώνας θα διεξαχθεί σε ασφάλτινη διαδρομή μήκους 15 χλμ στο πανέμορφο βουνό της Όθρεως, σε μια διαδρομή από Αλμυρό, Κωφοί μνημείο C 130, λίγα μόλις χιλιόμετρα από την πόλη του Αλμυρού.\nΟ αγώνας μετράει στο Κύπελλο Ασφάλτινων Αγώνων Ράλλυ Σπρίντ .\nΤο Σάββατο 24 Νοεμβρίου στις 19:00 το βράδυ στην κεντρική πλατεία του Αλμυρού, θα γίνει η Πανηγυρική Τελετή Εκκίνησης του αγώνα.\nΕν συνεχεία τα αυτοκίνητα θα σταθμεύσουν μέσα στην πλατεία έως την Κυριακή 25 Νοεμβρίου έως τις 09:30 το πρωί, όπου θα εκκινήσει ουσιαστικά ο αγώνας.\nΟ Τερματισμός θα γίνει το μεσημέρι της ίδιας ημέρας στον ίδιο χώρο.\nΟ αγώνας θα διεξαχθεί σε δύο σκέλη με μία (1) ειδική διαδρομή επαναλαμβανόμενη στην περιοχή του βουνού Όθρυς (30,00 χλμ ειδικής διαδρομής – 99,85 χλμ σύνολο αγώνα) και οι θεατές θα έχουν την ευκαιρία να παρακολουθήσουν μία όμορφη και θεαματική ειδική διαδρομή που τα έχει όλα!!\nΤο Service Park θα γίνει στο χώρο της εμποροπανύγηρης στην πόλη του Αλμυρού, σε ένα χώρο όμορφο και άνετο για τους συμμετέχοντες, με εύκολη πρόσβαση για τους θεατές και με πολύ μεγάλο χώρο πάρκινγκ.\nΟι δηλώσεις συμμετοχής ξεκινούν τη Δευτέρα 22 Οκτωβρίου και λήγουν την Παρασκευή 16 Νοεμβρίου και ώρα 10:00 το βράδυ.\nΟ έλεγχος εξακρίβωσης το Σάββατο 24 Νοεμβρίου από τις 14:00 έως τις 17:00 στην έκθεση αυτοκινήτων ΓΚΡΙΝΙΑΣ CARS στο 2ο χλμ Αλμυρού – Πλατάνου.\nΗ απονομή των επάθλων στους νικητές θα γίνει στη κεντρική πλατεία Αλμυρού την Κυριακή 25 Νοεμβρίου και ώρα15:00.\nΗ Λ.Α.ΒΟΛΟΥ και ο Δήμος Αλμυρού παρέχουν προς όλους τους αγωνιζόμενους που θα συμμετέχουν στον αγώνα:\n- έκπτωση 60 € στη συμμετοχή.\n- Ένα δίκλινο δωμάτιο στο πλήρωμα για το Σάββατο 24/11.\n- Δείπνο στο πλήρωμα του αυτοκινήτου το Σάββατο 24/11.\n- Δωρεάν μεταφορά με αυτοκινητάμαξα από Αθήνα προς Αλμυρό & αντίστροφα.\nΎστερα από την παραπάνω παροχή της Λέσχης και του Δήμου, το ποσό συμμετοχής είναι ΜΟΝΟ 140 ΕΥΡΩ.\nΗ πείρα και ο ενθουσιασμός όλων των εμπλεκομένων, με τη βοήθεια της Ελληνικής Αστυνομίας και των τοπικών Αρχών, εγγυώνται έναν απολαυστικό και πάνω από όλα ασφαλή αγώνα για θεατές και αγωνιζόμενους.\nΟι φίλοι του αυτοκινήτου πρέπει να είναι παρόντες σε αυτόν τον αγώνα.\n« όμοιος ομοίω αεί πελάζει »\nΘα παει κανεις στο 5ο Ραλλυ Οθρυς?\nΕιχα παει στα 4 προηγουμενα κ δε θελω να χασω το 5ο αλλα δεν ξερω αν ειμαι στον Αλμυρο εκεινες τις μερες...\n1o Πανελλήνιο Rally Sprint Μετεώρων\nΑπό τον/την kemosabe στο forum Διεθνείς και εθνικοί αγώνες\nΤελευταίο Μήνυμα: 08-10-12, 10:58\n4o Rally Sprint ΌΘΡΥΣ\nΑπό τον/την DJ Marios στο forum Ανακοινώσεις / Νέα\nΤελευταίο Μήνυμα: 14-04-11, 01:44\n3ο Rally Sprint ΟΘΡΥΣ\nΑπό τον/την DJ Marios στο forum Διεθνείς και εθνικοί αγώνες\nΤελευταίο Μήνυμα: 14-04-10, 17:19\n37o rally Θερμαικου\nΑπό τον/την HUNTER στο forum Διεθνείς και εθνικοί αγώνες\nΤελευταίο Μήνυμα: 09-04-08, 02:11\n1ο Ραλλυ σπριντ Οθρυς 5/6 Απριλιου 08\nΑπό τον/την sv8ggi στο forum Διεθνείς και εθνικοί αγώνες\nΤελευταίο Μήνυμα: 09-04-08, 00:16\nΌλες οι ώρες είναι GMT +3. Η ώρα τώρα είναι 19:09.


Η πρώτη συνάντηση του νέου ΥΠΕΞ της Ελλάδος με τον Αμερικανό ομόλογό του. – Αγγελιαφόρος\nΟ νέος υπουργός Εξωτερικών της Ελλάδος, Νίκος Δένδιας, είχε στο Στέϊτ Ντιμάρτμεντ την πρώτη του συνάντηση με τον Αμερικανό ομόλογό του, Μάικ Πομπέο. Σύμφωνα με το ελληνικό ΥΠΕΞ ο κ. Δένδιας έδωσε ιδιαίτερη έμφαση στο θέμα της τουρκικής στάσης έναντι των κυριαρχικών δικαιωμάτων της Κυπριακής Δημοκρατίας όσο και κατά των ελληνικών κυριαρχικών δικαιωμάτων στην ευρύτερη περιοχή του Αιγαίου και της Ανατολικής Μεσογείου.\nΗ εμβάθυνση της στρατηγικής συνεργασίας Αθήνας – Ουάσινγκτον, βρέθηκε στο επίκεντρο του πρώτου τετ-α-τετ διάρκειας περίπου μισής ώρας που είχε ο νέος υπουργός Εξωτερικών, Νίκος Δένδιας, με τον Αμερικανό ομόλογο του, Μάικ Πομπέο.\nΟ Έλληνας υπουργός απηύθυνε πρόσκληση στον κ. Πομπέο να επισκεφτεί την Αθήνα το φθινόπωρο, όπου θα πραγματοποιηθεί ο δεύτερος Στρατηγικός Διάλογος Ελλάδας – ΗΠΑ, ένα ενδεχόμενο που, όπως είπε, η αμερικανική πλευρά το βλέπει πολύ θετικά και είναι αρκετά πιθανό να συμβεί.\nΑναφορικά με τις ενεργειακές εξελίξεις και τα διάφορα πολυμερή σχήματα περιφερειακής συνεργασίας που αναπτύσσει η ελληνική εξωτερική πολιτική, ο υπουργός Εξωτερικών είπε ότι σημείωσε «τις θετικές προοπτικές που υπάρχουν στα θέματα ενέργειας και στα θέματα συνεργασίας με την Κύπρο και το Ισραήλ στο πλαίσιο της τριμερούς αυτής της σχέσης, όπως και στα θέματα της συνεργασίας με την Αίγυπτο».\n«Η Ελλάδα αποτελεί πυλώνα σταθερότητας στην ανατολική Μεσόγειο και στα Βαλκάνια και σημαντικό σύμμαχο των Ηνωμένων Πολιτειών στο NATO», έγραψε στο tw ο Μάικ Πομπέο. Σημείωσε ότι είχε μια καλή συζήτηση με τον Έλληνα υπουργό και προσέθεσε πως προσβλέπει στην συνέχιση της στενής συνεργασίας με την Αθήνα ώστε να προωθηθεί η «σταθερότητα και η ευρωστία» στην περιοχή.


Τα Σόδομα και Γόμορα του Δημήτρη Κολλάτου | LiFO\nΟ Δημήτρης Κολλάτος στο Παρίσι το 1979\nΤα Σόδομα και Γόμορα του Δημήτρη Κολλάτου\nΗ σκανδαλώδης (και σκανδαλοθηρική) πολιτεία του Έλληνα σκηνοθέτη που έφερε πρώτος το γυμνό στην αθηναϊκή σκηνή σε μία αποκαλυπτική συνέντευξη στο LiFO.gr\nΤο όνομα Δημήτρης Κολλάτος ανέκαθεν μου δημιουργούσε αυτομάτως μια σειρά από συνειρμούς: ένα εντελώς ιδιότυπο κινηματογραφικό σύμπαν, που ειδικά την πρώτη του περίοδο ήταν ταυτισμένο με την πρωτοπορία ή, αν μη τι άλλο, με καθετί έξω από τα στεγανά του εγχώριου «λαϊκού» κινηματογράφου. Ένα εξίσου ιδιότυπο θέατρο που ακροβατούσε δεξιοτεχνικά μεταξύ μιας κοινωνικής καταγγελίας, ενός χαβαλέ και ενός αναρχικού χιούμορ − έχω την αίσθηση πως ο «Άγιος Πρεβέζης» του Κολλάτου στο θέατρο μαζί με το «Πέφτουν οι σφαίρες σαν το χαλάζι» του Αλευρά στον κινηματογράφο ήταν από τα δύο σημαντικότερα και τολμηρότερα καλτ θεάματα που μας κληροδότησε η δεκαετία του 1980! Μια ιδιότυπη στάση ζωής, τέλος, από έναν καλλιτέχνη που κυνηγήθηκε ανελέητα από τη λογοκρισία και το θεοκρατικό καθεστώς της χώρας του, με τις αντίστοιχες διώξεις όχι να τον πτοούν αλλά παραδόξως να τον τρέφουν και να τον ανανεώνουν σε δημιουργικό επίπεδο. Αφορμή για τη συνέντευξη με τον Κολλάτο ήταν το γυμνό στην εργογραφία του, στο θέατρο κυρίως, από τη Μεταπολίτευση και μετά. Τον συνάντησα στο σπίτι του στο Κολωνάκι, όπου ζει μαζί με τον μικρό του γιο, περιστοιχισμένοι αμφότεροι από βιβλία, μακέτες σκηνικών και κοστουμιών, ταινίες και δίσκους. Ένα διαμέρισμα που παραπέμπει σε θεατρική σκηνή στην καρδιά της Αθήνας, ανοιχτό μάλιστα στον κόσμο. Τον πέτυχα ευδιάθετο, αν και ο Κολλάτος είναι μάλλον πάντα ευδιάθετος και προσηνής. Άκουσα ιστορίες από τα χείλη του που ζωντάνεψαν μια εποχή τού όχι και τόσο μακρινού παρελθόντος, αυτήν της Ελλάδας της πρώτης πασοκικής δεκαετίας. Όταν η συζήτηση έφτασε στο τέλος της, μου παραχώρησε ένα μεγάλο μέρος του αρχείου του, αλλά και κάτι ακόμη: μια ανέκδοτη ερωτική επιστολή του από το επικείμενο βιβλίο του με ερωτικά γράμματα, τα οποία καλύπτουν το μεγαλύτερο χρονικό διάστημα του πολυτάραχου βίου του.\n— Κύριε Κολλάτε, θυμάμαι τον Νίκο Κούνδουρο να λέει πως «ο Κακογιάννης κι εγώ ήμασταν η Αναγέννηση, ο Κολλάτος όμως ήταν η Επανάσταση». Να το έλεγε, άραγε, και για το γυμνό που παρουσιάσατε απ' τους πρώτους στο ελληνικό θέατρο;\nΤο 'χω πληρώσει πολύ ακριβά αυτό! Ο Κούνδουρος είχε καλή αισθητική σε ό,τι αφορούσε το γυναικείο σώμα, πάρα πολύ καλή αισθητική! Μην ξεχνάτε ότι ήταν και ένας καλός ζωγράφος, εικαστικός.\n— Ας μιλήσουμε για τη δική σας αισθητική, λοιπόν, επί του θέματος.\nΔεν ήμουν από τους πρώτους, ήμουν ο πρώτος που παρουσίασε γυμνό, όχι μόνο γυναικείο αλλά και αντρικό. Θυμάμαι που με είχε πάρει ο εισαγγελέας: «Να το κόψεις το γυμνό του άντρα, φαίνεται το πέος του». «Μα, πώς να του κόψω το πέος του ανθρώπου;» απαντούσα εγώ κι αυτός φώναζε: «Κολλάτε, άσε τ' αστεία, δεν θα με τρελάνει εμένα ο Καντιώτης να με παίρνει κάθε μέρα τηλέφωνο»! Τελικά, με το πέος έξω ο ηθοποιός εμφανίστηκε επί σκηνής για δύο ή τρεις μέρες, το έκοψα για να μην μπω φυλακή.\nΘα σας πω κάτι που δεν το' χω ξαναπεί: είμαι πια 80 ετών, όταν κηδευτώ, θα είμαι γυμνός στην κάσα. Γυμνοί ήρθαμε στη ζωή και δεν υπάρχει λόγος να μας ντύνουν όταν φεύγουμε.\n— Μιλάτε για την παράσταση «Ένας Έλληνας σήμερα» του 1975.\nΑκριβώς. Στο Λουζιτάνια, επιχείρηση Ρίζου. Μου έλεγε ο συχωρεμένος ο Νίκος Ρίζος: «Γράφε, γράφε, γιατί θα τα κόψουν»! Είχα μια ωραία σκηνή με τον Βερλέκη, που υποδυόταν τον Χριστό και έλεγε στη Μαγδαληνή: «Γυναίκα, εγώ σ' αγάπησα σαν άντρας κι ονειρεύτηκα να κάνω μαζί σου παιδί» − ένα τραγούδι σε δικούς μου στίχους και μουσική του Χατζηνάσιου. Το «Ένας Έλληνας σήμερα» είχε γίνει κι εξώφυλλο στον «Ταχυδρόμο», ανάρπαστο − δεν το έβγαζαν έξω και το πουλούσαν κρυμμένο.\n— Αναρωτιέμαι ποιο ήταν το σκεπτικό σας πίσω από τον ντόρο που γινόταν κάθε φορά. Υποθέτω, όχι μόνο ο ντόρος καθαυτόν.\nΤο εξώφυλλο του δυσεύρετου σήμερα δίσκου με τη μουσική και τα τραγούδια του Γιώργου Χατζηνάσιου από το έργο «Ένας Έλληνας σήμερα» (1975) του Δημήτρη Κολλάτου. Τραγουδούσαν ο Σπύρος Δεναξάς, η Βάσια Ζήλου και ο Χρήστος Λεττονός. Οι στίχοι των τραγουδιών ήταν των Δ. Κολλάτου - Γ. Κανελλόπουλου.\nΤο οπισθόφυλλο του ίδιου δίσκου.\n— Σωστό! Βάλε και ότι μερικούς τους κηδεύουν με νάιλον ρούχα, τα οποία δεν...\nΖήτησα από τον φωτογράφο τον Εμιρζά, τον γιο του Γιώργου, που υπήρξε πολύ φίλος μου, να με βγάλει μια φωτογραφία γυμνό, που θα τη βάλω στον τάφο μου. Έχω κρατήσει και το φέρετρό μου από μια ταινία στην οποία υποτίθεται ότι είχα πεθάνει και με έβαλαν στην κάσα. Λέω σε έναν φίλο μου κηδειά στην Αίγινα: «Με χτυπάει λίγο στον ώμο». «Τι να σου πω», μου απαντάει, «δεν μου παραπονέθηκε ποτέ κανείς»! Μπήκε κι αυτός σε μια κάσα, έτσι, για να δει την αίσθηση, μα τρεις μέρες μετά πέθανε! Δεν έχει πια κάσες η Αίγινα, τις φέρνουν με το καράβι από τον Πειραιά. Τελευταία κάσα ήταν αυτουνού και άλλη μία που την κρατάω σπίτι μου.\n— Άρα, μου παρουσιάζετε το γυμνό ως κοσμοθεωρία σας.\nΜα, το γυμνό δεν είναι πρόστυχο! Στην Ελλάδα έγινε πρόστυχο το γυμνό από τους Τούρκους. Η ομορφιά ενοχοποιήθηκε! Έβλεπε ο Τούρκος ένα αγόρι ή ένα κορίτσι όμορφο, το έπαιρνε στο χαρέμι του και μοιραία οι γονείς έκρυβαν τα παιδιά τους, τα έντυναν από πάνω ως κάτω!\n— Και ο ρόλος του Βυζαντίου;\nΤο Βυζάντιο δεν είναι Ελλάδα! Ένα κομμάτι του ήταν μόνο μετά τον Ιουστινιανό. Ίσαμε τότε μιλάγανε λατινικά. Δεν υπήρξε ποτέ Βυζάντιο, μόνο Ρωμαϊκή Ανατολική Αυτοκρατορία. Είμαστε αμόρφωτοι όταν μιλάμε για βυζαντινούς αυτοκράτορες! Θέλησαν, βέβαια, μετά να περιορίσουν το ελληνικό τμήμα, σαν είδαν πως άρχισε να επικρατεί η ελληνική γλώσσα.\n— Αυτή η ενοχοποίηση του γυμνού κρατάει μέχρι σήμερα;\nΒεβαίως! Μου έλεγε ο Παπαμιχαήλ: «Δεν μπορώ να παίξω γυμνός», κι εγώ του απαντούσα: «Τι λες, ρε, που δεν βγαίνεις γυμνός; Εδώ ο Ζεράρ Ντεπαρντιέ έβγαζε φάτσα κάρτα την ψωλή του». Θυμάμαι, σε μια άλλη ταινία, «Ψάχνοντας την Πηνελόπη» λεγόταν, έπρεπε να κάνουν μπάνιο σε μια σκηνή πατέρας και γιος γυμνοί. Είχα σκεφτεί να πάρω κι έναν ηθοποιό, ωραίο παιδί, ομοφυλόφιλος, που δεν είναι πια εν ζωή και που μου έλεγε: «Δεν δείχνω εγώ τον κώλο μου». «Σιγά τον κώλο» του έλεγα! Δεν γδύνονται οι Έλληνες, είναι η αλήθεια αυτή!\nΣτο Παρίσι στα τέλη του '60 ερχόταν μια κοπέλα ηθοποιός και της έλεγα «πρέπει να δω το σώμα σας». «Να γδυθώ» μου απαντούσε αμέσως! (από το αρχείο του Δ. Κολλάτου)\n— Φυσιολογικά, πάντως, με τέτοια ζέστη κιόλας, άνετα θα κυκλοφορούσαμε όλοι γυμνοί στους δρόμους.\nΜα, αυτό έκανε ο Απολινέρ, ο Γάλλος ήρωας του Α' Παγκοσμίου Πολέμου. Υποδεχόταν γυμνός τους φίλους του ή φορώντας μόνο ένα καλσόν. Για φαντάσου τον Ρίτσο ή τον Ελύτη να δέχονταν γυμνοί τους φίλους τους!\n— Δεν θα μπορούσα να το φανταστώ και δεν ξέρω αν οφείλεται σε έναν ασυνείδητο συντηρητισμό.\nΟ Απολινέρ, όμως, το έκανε και δεν θεωρούνταν σκάνδαλο κάτι τέτοιο.\n— Η Γαλλία, ως γνωστόν, στα τέλη του '60 ήταν μια τεράστια κρεβατοκάμαρα, κοιτίδα της σεξουαλικής επανάστασης.\nΚοιτάξτε, εγώ την αγαπώ πολύ τη Γαλλία. Και ο Άλκης και ο Αλέξανδρος, τα παιδιά μου, εκεί έχουν γεννηθεί. Έχω σπίτι στη Γαλλία, ακόμα πηγαίνω, είχα δικό μου θέατρο στο Παρίσι, τη μόνη πόλη στον κόσμο όπου κάθε μέρα μπορεί να γίνει κάτι σημαντικό.\n— Έτσι λέτε; Δεν το είδα αυτό όταν πήγα πριν από μερικούς μήνες. Μια πόλη βρόμικη είδα.\nΝαι, αλλά είναι η μόνη πόλη όπου περπατάς και συναντάς ολοζώντανη την Ιστορία. Οι αιώνες μπερδεύονται. Έλεγε ο Ντεσνός, ένας σουρεαλιστής Γάλλος: «Δεν αγαπώ μόνο τη Γαλλία. Αγαπώ τα σπίτια, τους δρόμους, τα μπαρ της».\n— Ο Ντεσνός υμνούσε, λοιπόν, τα μπαρ της χώρας του και ο Ελύτης τα πελάγη της δικιάς του. Μικρή η διαφορά, δεν βρίσκετε;\nΝαι, αν υποτεθεί πως στη Γαλλία νιώθεις ελεύθερος. Ερχόταν μια κοπέλα ηθοποιός και της έλεγα: «Πρέπει να δω το σώμα σας». «Να γδυθώ» μου απαντούσε αμέσως!\n— Γαλλίδα η κοπέλα;\nΓερμανίδα ήτανε! Έτοιμη να γδυθεί, ενώ εγώ περίμενα φίλους. Δεν ήταν όμως για να δω απλώς εγώ ένα ωραίο γυναικείο σώμα.\n— Ας πάμε πάλι στο «Ένας Έλληνας σήμερα».\nΜου έριξαν φυλακή, μου έκοψαν τη σκηνή του πέους του νεαρού, ενώ σε μια άλλη σκηνή με γυμνές χορεύτριες ζήτησαν να μπουν λουλούδια στα αιδοία τους. Το μόνο που δεν μας είπαν ήταν πότε θα τα ποτίζουμε (γέλια). Ακούστε τώρα τι μου είχε πει δικαστής στη Θεσσαλονίκη: «Κύριε Κολλάτε, τους ομοφυλόφιλους να τους κοροϊδεύετε σαν να είναι η Φτερού»!\n— Συμβουλή ήταν αυτή δηλαδή;\nΜάλιστα! Του απάντησα: «Γιατί, κύριε; Ο ομοφυλόφιλος είναι ένας πάρα πολύ ενδιαφέρων έρωτας». «Τι είν' αυτά που λες;» άρχισε να φωνάζει. «Πέντε μήνες φυλακή!». Δεν με ένοιαξε, την άποψή μου είπα, που την πιστεύω μέχρι σήμερα, όντας ετεροφυλόφιλος.\n— Μα, και στις «Ελιές», μια σειρά διηγημάτων σας, καταπιαστήκατε με την ομοφυλοφιλία. Αν θέλουμε να είμαστε ακριβείς, μόνο εσείς και ο Χριστιανόπουλος, ένας στρέιτ και ένας ανοιχτά γκέι ποιητής, έχουν ασχοληθεί σθεναρά με το θέμα σε δύσκολες εποχές.\nΠράγματι, στις «Ελιές» υπήρχε ένα διήγημά μου για ένα ομοφυλόφιλο αγόρι 17 ετών που το ψώνισε κάποιος. Έλεγε, λοιπόν, το αγόρι: «Δεν μετάνιωσα που τα είπα όλα στον φίλο μου. Μόνο για ένα μετάνιωσα, που δεν πήγα μαζί του». Πήγα να πάρω το βιβλίο μου την πρώτη μέρα που το έβγαλε ο Φέξης και μου είπαν ότι το απέσυρε. Πήγα να πεθάνω! Έτρεξα στον Φέξη και μου είπε ότι το απέσυρε γιατί είχε γίνει μια δίκη για τον Λαπαθιώτη και ο δικαστής τού είπε: «Ομοφυλόφιλοι εκδότες σαν κι εσάς κάνουν κακό» − που ο Φέξης βέβαια δεν ήταν ομοφυλόφιλος. Μου ζήτησε, λοιπόν, ο Φέξης να γράψω ένα άλλο διήγημα, διότι διωκόταν οτιδήποτε ομοφυλοφιλικό κι έτσι εγώ του 'γραψα το «Αυγό έχει ασβέστιο». Μετά ο θόρυβος κόπασε και το βιβλίο βγήκε κανονικά με την Ουράνη, μια δυνατή προσωπικότητα της Αθήνας, να με στηρίζει πάρα πολύ.\nΤο ιδιαίτερα τολμηρό για την εποχή εξώφυλλο του «Ταχυδρόμου» (Αύγουστος 1975) με αφορμή το έργο ''Ένας Έλληνας'' του Δημήτρη Κολλάτου.\nΠενήντα αστυφύλακες είχαν κυκλώσει τον κινηματογράφο και παραφύλαγαν μια κόπια! Για 18 χρόνια η ταινία ήταν λογοκριμένη, η μοναδική ίσως που ασχολήθηκε με το θέμα της καταπίεσης των γυναικών με την παρθενιά και την προίκα. Ήμουν ο μόνος Έλληνας, ο μόνος σκηνοθέτης, ο μόνος πούστης, που ασχολήθηκε τόσο με τη γυναίκα: αυτήν που καταπιέζουν για τα ζητήματα που σας είπα, αυτήν με τη σαρία στην Ελλάδα επίσης − είμαστε η μόνη χώρα που δέχεται τη σαρία, η Τουρκία πια δεν έχει! Σημαίνει ότι έχουμε μουσουλμανική θεοκρατία, εφόσον η Ελληνίδα μουσουλμάνα καταπιέζεται και κανείς δεν τολμά να μιλήσει. Είδατε να γίνεται τίποτα και με τις γυναίκες των προσφύγων που έρχονται εδώ και είναι όλες βιασμένες; Μόνο τσάγια και φιλανθρωπικά γκαλά στήνουν οι άλλες, οι ευυπόληπτες κυρίες, που ασχολούνται μαζί τους!\n— Θέλω να μου πείτε τώρα τι αντίκτυπο είχε η λογοκρισία του «Ένας Έλληνας σήμερα» σε όποιο έργο σας ακολούθησε.\nΕίπα στην εισαγγελέα ότι θα ανέβαινα να δω τον Καντιώτη. Πήγαμε μαζί με τον Άρη Σκιαδόπουλο, τον δημοσιογράφο, κι έγινε μια συζήτηση τρομακτική. Ο Καντιώτης ξιφουλκούσε «κατά των πούστηδων». «Να σας πω κάτι για τον Ματθαίο;» τον ρώτησα! «Ο Ματθαίος λέει κάποια στιγμή του Χριστού: "Μπορώ να σας πλησιάσω, Κύριε, με το αγκάθι που έχω στην ψυχή μου;" "Ναι, μπορείς" του απαντάει ο Χριστός. Τι αγκάθι είχε ο Ματθαίος; Μήπως ήταν γυναικάς; Μήπως ήταν κλέφτης;». «Όχι» φωνάζει ο Καντιώτης. «Ε, τότε, μήπως ήταν αδερφή;» Κι αρπάζει τη μαγκούρα κι αρχίζει να με κυνηγάει! Εγώ να τρέχω, πίσω μου ο Καντιώτης και ξοπίσω ο Σκιαδόπουλος να τον πιάσει να μη με σκοτώσει! Το ότι ο Ματθαίος ήταν αδερφή κι ερωτευμένος με τον Χριστό είναι κάτι που υποστηρίζουν αρκετοί Γάλλοι θεωρητικοί. Ο Καντιώτης, επίσης, δεν ήθελε τις σκηνές με γυμνούς άντρες και γυναίκες μαζί. «Έτσι έκαναν μπάνιο παλιά» του έλεγα και αντιπρότεινε την Ιερά Σύνοδο που το 'χε απαγορεύσει αυτό. «Μα, το 1100 έγινε η Σύνοδος», φώναζα και μου απαντούσε, «Τι με νοιάζει; Δεν έχει αναιρεθεί από τότε!».\nΔημήτρης Ποταμίτης: Έργα και ημέρες μιας μεγάλης μορφής του ελληνικού θεάτρου\n— Δεν ξέρω αν είναι για γέλια ή για κλάματα όλο αυτό που μου διηγείστε. Ποια η διαφορά του δικού σας έργου από τα ανάλογα πορνογραφήματα της εποχής;\nΤο πορνογράφημα δεν έχει κοινωνική υποδομή. Η Ουράνη τα είπε πολύ καλά αναφορικά με αυτό που ρωτάτε. Δεν γίνεται τίποτε απλώς για να προκαλέσω ή να ερεθίσω. Και στις «Ελιές», το 1964, σκοτώνανε, σφάζανε, βιάζανε, αλλά όλο έρωτα κάνανε. Ο έρωτας είναι στοιχείο του Έλληνα και φτάσαμε σήμερα να μη γαμάμε. Ντροπή μας που δεν είμαστε πια ερωτικός λαός! Δεν κοιτάμε τη γυναίκα ή τον άντρα καταπώς το προτιμά ο καθένας. Μόνο ο άντρας έχει ερωτική ζωή σήμερα και γι' αυτό, στην ηλικία που είμαστε, έχουμε γκόμενες. Οι νέοι βαριούνται!\n— Γεγονός είναι ωστόσο πως, παρά τις διώξεις για εκείνο το πρώτο θεατρικό, δεν κάτσατε στ' αυγά σας στη συνέχεια.\nΈφυγα στη Γαλλία και συνέχισα εκεί να κάνω θέατρο. Το '80 γύρισα στην Ελλάδα και ανέβασα τον «Άγιο Πρεβέζης». Συνάντησα τον μεγαλοπαραγωγό, τον Λιβαδά, και του είπα ότι είχα ένα σενάριο που ήθελα να το κάνω θεατρικό, γιατί κανείς δεν μου έδινε λεφτά για ταινία. Σημειωτέον, ο Λεφάκης, ο κινηματογραφικός παραγωγός, είχε βγάλει πιστόλι για να με διώξει. Επέμενα εγώ, «δεν είναι καθόλου εμπορικό, δεν το θέλω» φώναζε αυτός! Ο Λιβαδάς, λοιπόν, με παρότρυνε να πάρω τον Φυσσούν για τον κεντρικό ρόλο, μια και στην παράστασή του που «έτρεχε» μετά βίας μάζευε πέντε ανθρώπους. «Ή θα πας με τον Κολλάτο ή θα μπεις φυλακή επειδή χρωστάς» του μήνυσε ο Λιβαδάς μεταξύ αστείου και σοβαρού και ο Φυσσούν δέχτηκε. Σε 50 μέρες κάναμε 50.000 εισιτήρια σε ένα θέατρο εξακοσίων θέσεων!\nΟ σκηνοθέτης Δημήτρης Κολλάτος και ο πρωταγωνιστής του, Πέτρος Φυσσούν, στον θεατρικό «Άγιο Πρεβέζης» (1980)\nΟ Άγιος Πρεβέζης του Δημήτρη Κολλάτου\n— Ορμώμενος από τι κάνατε την παράσταση αυτή; Να που το αστυνομικό δελτίο γέννησε την πιο καλτ ελληνική παράσταση της δεκαετίας του 1980.\nΤο έψαξα το σκάνδαλο με τον Πρεβέζης. Ο πρώτος που είχε μιλήσει ήταν ο Τσαρουχάς, ο δημοσιογράφος. Πήγα ο ίδιος στην Πρέβεζα και είδα τον δεσπότη σε όλη του τη δράση: έκλεβε εικόνες, είχε αναμειχθεί σε αρχαιοκαπηλίες, άλλαζε διαθήκες, είχε έντονη ερωτική ζωή, μέχρι και για φόνο τον είχαν κατηγορήσει. Μου έκαναν μήνυση όλοι οι σύλλογοι της Πρέβεζας, αφού τους κατηγόρησα ανοιχτά ότι ήταν συνένοχοι. Ευτυχώς, έκαναν μήνυση και στην «Ελευθεροτυπία» που με είχε δημοσιεύσει, οπότε απέσυραν τις μηνύσεις τους. Είναι γνωστό ότι στην Πρέβεζα τότε κυριαρχούσαν ο δεσπότης κι ένας εφοπλιστής-έμπορος ναρκωτικών, που τον πιάσανε.\n— Κάνατε, δηλαδή, κανονική έρευνα πριν γραφτεί το έργο.\nΑκριβώς, λειτούργησα κάπως σαν ντέτεκτιβ. Είχα μαζί μου κι έναν ηθοποιό, τον Πάνο Νικολαΐδη, με τον οποίο μαζεύαμε τις μαρτυρίες των ανθρώπων. Όλοι πίστευαν πως το έργο θα πήγαινε άπατο, καθώς δημοσιογραφικά το θέμα είχε τελειώσει. Είναι άλλο πράγμα η δημοσιογραφία και άλλο το θέατρο. Ο Καρατζαφέρης, ας πούμε, μετά τους δικούς μου «Εφοπλιστές», ανέβασε τους δικούς του με άλλο τίτλο, που δεν πήγαν καλά. Ο πρωταγωνιστής Φυσσούν ήταν ερωτικός, αλλά και σκληρός άνθρωπος! Είχε όλα τα στοιχεία του Πρεβέζης, συν του ότι ήταν καλός και έξυπνος. Τι λυπηρό που πρόσφατα στην κηδεία του ήμασταν μόνο εγώ, η Φόνσου και άλλα τέσσερα-πέντε άτομα. Μόνος του κηδεύτηκε. Τρομακτικό!\n— Ήταν όμως σχεδόν τρομακτική και η απήχηση του έργου!\nΜου έλεγε ο Φυσσούν πως είχαν σηκώσει στα χέρια την ταμία, άφησε αυτή το ταμείο να πέσει, άνοιξε κι έγινε μπάχαλο! Μετά τσακωθήκαμε με τον Φυσσούν, διότι στη δίκη που διήρκεσε πενήντα μέρες εκείνος μαζί με τον δικηγόρο τον Ευάγγελο Γιαννόπουλο τα βρήκαν με τους δικαστές. Μου επέβαλαν να φορέσω κιλότα στην παπαδιά, λες και όλη η φασαρία είχε γίνει για το μουνί της παπαδιάς, με το συμπάθιο. Στο επίκεντρο ήταν όμως η Εκκλησία, αυτοί είναι οι πρόστυχοι και οι διεφθαρμένοι. Με είχε ενοχλήσει πολύ στον Πρεβέζης που ικανοποιούσε τις ορέξεις του με τις γυναίκες των υφισταμένων του. Το θεωρούσα τερατώδες! Στη δίκη με στήριξε ολόκληρη η κοινοβουλευτική ομάδα του ΠΑΣΟΚ!\nΔύο μηνυτήριες αναφορές από την Εκκλησία, μέσω του δικηγόρου Βασίλη Χατζησταυρόπουλου, στον Εισαγγελέα προκειμένου να μην παιζόταν το έργο «Ένας Έλληνας σήμερα» (1975) του Δημήτρη Κολλάτου σε θέατρα της Θεσσαλονίκης\n— Με τη Μελίνα επικεφαλής, φαντάζομαι.\nΗ Μελίνα με αγαπούσε, με ήξερε από μικρό παιδί. Μου είχε προτείνει να κάνουμε έρωτα, αλλά της είπα «όχι», καθώς δεν μου αρέσει να μου το προτείνουν, θέλω εγώ μόνο να το προτείνω αυτό. Αρνήθηκα, λοιπόν, να συνεχιστεί η παράσταση με κιλότα στην παπαδιά, όπως συνέχισε να το παίζει ο Φυσσούν, και τον πήγα εγώ εκ νέου στα δικαστήρια. Ο Γιαννόπουλος είχε βάλει να παρακολουθούν το τηλέφωνό μου ώστε να με δικάσει εν συνεχεία το Σωματείο των Ηθοποιών. Επειδή εγώ τότε είχα πολλές γκόμενες, μου τηλεφωνούσε η άλλη: «Να έρθω να σου κάνω ένα τσιμπούκι;». Όταν μετά έγινε η ακρόαση μεταξύ των ηθοποιών, συνέβη το εξής αστείο. Πετάχτηκε ο Καζάκος και είπε: «Κλείστε την κασέτα, ρε παιδιά, έχουμε καυλώσει όλοι εδώ μέσα» (γέλια). Έτσι, ουσιαστικά, δεν δέχτηκαν τη δίωξη σε έναν σκηνοθέτη. Τη δίκη κατά του Λιβαδά και του Γιαννόπουλου την κέρδισα με δικηγόρο τον Λυκουρέζο και μοναδική μάρτυρα την Ελένη Βέλτσου. Παρά το ότι ο Σεραφείμ είχε κάνει ασφαλιστικά μέτρα στην παράσταση, αυτή συνεχιζόταν, αφού ο Γιαννόπουλος προετοιμαζόταν για βουλευτής και έκανε ό,τι ήθελε!\nΘέλω να ζήσω, μου αρέσει η ζωή, αλλά δεν πρόκειται να την τσιγκουνευτώ. Θέλω να ζήσω ελεύθερος υπό τις συνθήκες που ορίζω. Ποτέ δεν έσκυψα εγώ το κεφάλι και γι' αυτό μπορώ να ερωτεύομαι ακόμα, αυτό να κρατήσετε.\n— Είμαι περίεργος να μου πείτε πώς καταφέρατε να εντάξετε γυμνό και στους «Εφοπλιστές» που ακολούθησαν.\nΣτους «Εφοπλιστές» είχα τσακωθεί με τον επιχειρηματία για το ποσοστό μου. Μου έδινε 10% κι εγώ ήθελα 14-15%. «Τόσα δεν παίρνει ούτε ο Ψαθάς» μου έλεγε. «Ζει ο Ψαθάς;» τον ρώτησα. «Όχι» μου απαντάει. «Ε, πώς να ζει με τέτοια ποσοστά που έπαιρνε;». Την παραγωγή αυτή την είχα επωμιστεί εγώ. Πήγαμε να στήσουμε τα σκηνικά με τον Νίκο Ζερβό και ξαφνικά μας την πέφτουν τύποι με πολυβόλα! Έρχονται οι δικαστές και μας λένε: «Δεν μας νοιάζουν οι εφοπλιστές, αλλά αν τα βάλεις με τη Δικαιοσύνη, θα το κατεβάσουμε το έργο». Ένας δικαστής, ο Αλεξάς, που έπαιζε κιόλας στην παράσταση, πήγε και τους είπε: «Πώς να το κατεβάσετε, ρε παιδιά; Εγώ έχω ωραίο ρόλο» (γέλια). Στους «Εφοπλιστές» είχα πάλι γυμνό και νεκροφιλικές αναφορές. Παρουσίαζα τη νεκρή Νιάρχου κι όταν το παίζαμε τον χειμώνα στο Βρετάνια, η ηθοποιός είχε πολύ ωραίο ποπό. Έσκυβε, και καλά, ως πτώμα και σηκωνόταν όλη η πλατεία να τη δει, ένα μεγάλο «ουουουου» άκουγες! Τα πολλά λεφτά μού τα έφεραν οι «Εφοπλιστές», απ' αυτό το έργο ζω ακόμα. Φανταστείτε ότι είχα ασφαλίσει όλους τους ηθοποιούς και τους έδινα πριμ χωρίς λόγο. Πήγαμε και επαρχία, σε ολόκληρη την Ελλάδα, ξεπερνώντας σε εισιτήρια μέχρι και τη Βουγιουκλάκη. Είχα το θάρρος να πάμε στην Κρήτη, όπου παρουσίαζα ομοφυλόφιλο τον Βαρδινογιάννη, με αποτέλεσμα να μου φωνάξουν οι Κρητικοί: «Τη βράκα να τη σέβεσαι, Κολλάτε!». Ξέρετε τι απάντησα; «Να τη σέβεστε εσείς, που σας δίνει τα μισά λεφτά προεκλογικά και τα άλλα μισά μετά, αφού τον έχετε ψηφίσει. Μην τον βγάλετε βουλευτή κι εγώ θα το κόψω». Δεν τον έβγαλαν τελικά! Σε μια άλλη παράσταση είχαν πλακώσει οι λιμενικοί, καθώς παρουσίαζα έναν λιμενικό να μιλάει στο τηλέφωνο: «Μάλιστα, κύριε Λάτση, μάλιστα» έλεγε και ξανάλεγε, μέχρι που το κεφάλι του ακουμπούσε στο πάτωμα! Έφαγα και ξύλο γι' αυτή την παράσταση, έβαλαν και με δείρανε. Φοβήθηκα πολύ, αλλά το μήνυμά μου ήταν ένα: «Σκοτώστε με, εγώ δεν κόβω τίποτα»!\n— Γιατί πιστεύετε ότι σας πολέμησαν τόσο πολύ;\nΤους ενοχλούσαν τα γυμνά μου, η επαφή τους με τον κόσμο. Να μια αιτία συμφώνως με το αντικείμενο της συζήτησης μας, διότι τα αίτια φυσικά ήταν βαθύτερα. Σάμπως σήμερα δεν με πολεμάνε που παρουσιάζω τον Ερντογάν ως αδελφή ψυχή του Χίτλερ; Υπάρχει κανείς που να μην παραδέχεται τον Ερντογάν ως δικτάτορα; Τι το παράξενο είπα δηλαδή εγώ και ήρθαν τις προάλλες να με συλλάβουν δεκατρείς αστυφύλακες; «Ρε παιδιά, σαν πολλοί δεν είστε;» τους ρώτησα κατευθείαν.\n— Ίσως είναι ο τρόπος της διαμαρτυρίας σας κάπως, ας πούμε, χοντροκομμένος.\nΑλλάζει το γεγονός πως η εξουσία είναι γελοία; Εδώ πέρα φοβόμαστε και μισούμε ο ένας τον άλλον. Ο καθένας κάνει ό,τι μπορεί με τον τρόπο του για να αντιδράσει απέναντι στην κοινωνική αδικία και στην ασχήμια.\n— Πώς είχατε δει τα σοφτ πορνό του Όμηρου Ευστρατιάδη;\nΜε τον Ευστρατιάδη είμαστε φίλοι, αλλά το πορνό ουδέποτε με ενδιέφερε. Είμαι πολύ συντηρητικός κατά βάθος. Στα γυμνά με τη γυναίκα μου έπαιζα πάντα εγώ, δεν θα άφηνα να την αγγίξει άλλος άντρας. Ακόμα και με τη Φανί Αρντάν, που υπήρξαμε ζευγάρι ενόσω ήμουν παντρεμένος με τη γυναίκα μου, ήλεγχα τη ζωή της. Ήμουν πολύ ζηλιάρης.\n— Το γυμνό, πάντως, στο θεατρικό-φιλμικό σύμπαν του Κολλάτου έφτασε στο απόγειό του με τον «Μαρκήσιο ντε Σαντ» το 1985.\nΣτο έργο αυτό με στήριξαν πολύ ο Μίνως Αργυράκης, η «Ελευθεροτυπία» και το «Έθνος». Ο Αργυράκης έφτιαξε πολλά σκίτσα για την έκδοσή του σε βιβλίο. Έγινε πάλι χαμός! Στην Αθήνα ήταν πατείς με πατώ σε το θέατρο, αλλά όταν βγήκαμε επαρχία, με συνέλαβαν στην Κέρκυρα. Υπήρχε ένας παπάς γαλονάς εκεί που έδωσε εντολή στους παπάδες να πλακώσουν στις μπουνιές τους αστυφύλακες. Αυτοί πάλι δεν το περίμεναν και η φάση μετατράπηκε σε ρινγκ. Πού να χτυπήσουν οι μπάτσοι τους παπάδες; Τους παρακολουθούσα κι είχα πεθάνει στα γέλια! Έρχεται αυτός ο παπάς και μου λέει: «Πόσα λεφτά θες, Κολλάτε, για να φύγεις;». Απάντησα: «Δεν θέλω τίποτα, πουτάνα είμαι;». Ο εισαγγελέας, απ' την άλλη, δεν την κατέβασε την παράσταση, προς τιμήν του. Με ξανασυνέλαβαν όμως στη Λάρισα. Το χειρότερο κρατητήριο της Ελλάδας ήταν στη Λάρισα! Τους έλεγα «Καλά, ρε σεις, είστε γεμάτοι ξενυχτάδικα και τσοντάδικα, εγώ σας πείραξα;» και τι απαντούσαν; «Αυτά είναι η παράδοσή μας, εσύ δεν έχεις θέση»! Άλλη μια σύλληψή μου έγινε στον Βόλο!\n— Παράσταση και σύλληψη. Ήταν για να το απολαμβάνει κανείς!\nΜα, ναι. Αφού τους φώναζα: «Για καρδινάλιους μιλάει το έργο» και οι παπάδες απαντούσαν: «Το ίδιο κάνει, οι καρδινάλιοι είναι οι δικοί μας δεσποτάδες»! Στον «Ντε Σαντ» είχα βάλει γυμνό τον Τάκη Λουκάτο, έναν καλό ηθοποιό και πολύ ωραίο παιδί.\nΠάλι, όμως, η απήχηση των έργων σας δεν βασιζόταν τόσο στο «πιπεράτο», ούτως ώστε κάπου να χάνεται ο στόχος σας;\nΒεβαίως, βεβαίως, δεν το αρνούμαι. Ο κόσμος, όμως, παρ' ότι τον αγαπάει τον παπά και την Εκκλησία, ήξερε ότι λέω αλήθεια. Το κείμενο ήταν καλογραμμένο και ο Φυσσούν εξαιρετικός, για να ξαναπάμε στον «Πρεβέζης», που δημιούργησε σάλο. Και να ξέρετε, ποτέ δεν μάσησα τα λόγια μου, πάντα, ό,τι ήθελα, το έλεγα χωρίς να σκέφτομαι το κόστος! Σε μια συνέντευξή μου κάποτε στο Φεστιβάλ Θεσσαλονίκης είχα αφηγηθεί πώς μου είχε κάνει ερωτική πρόταση ο Μάνος Χατζιδάκις και σηκώθηκε ο Γιάνναρης να με προγκήξει. «Ξέρεις για ποιον είχε πει ο Χατζιδάκις ότι ήταν ο πρώτος δραματουργός στο ελληνικό σινεμά; Για μένα το 'χε πει! Βούλωσ' το, λοιπόν!»\nΤο εξώφυλλο της α' έκδοσης του βιβλίου με το θεατρικό έργο του Δημήτρη Κολλάτου «Σόδομα και Γόμορα του Μαρκησίου Ντε Σαντ» (1985). Την έκδοση κοσμούσαν σκίτσα του Μίνου Αργυράκη και παλιές γκραβούρες.\n— Ισχύει αυτό με τον Χατζιδάκι, όχι για την ερωτική πρόταση, αλλά για τα εύσημά του προς το πρόσωπό σας με αφορμή την ταινία «Ο θάνατος του Αλέξανδρου» το 1966.\nΜε τον Χατζιδάκι βλεπόμασταν συχνά στο Παρίσι. Πηγαίναμε από καφέ σε καφέ γιατί έπρεπε να κλείσουν και μας έδιωχναν. Γράφω τώρα ένα βιβλίο για τους Γάλλους σουρεαλιστές και αναφέρω πως αυτό που έκανε ο Χατζιδάκις στο Παρίσι ήταν το ίδιο που έκανε ο Ελιάρ και η παρέα του. Τον «Θάνατο του Αλέξανδρου» τον είχαν παρουσιάσει ως μια ταινία του φεστιβάλ, αλλά στην πραγματικότητα ήταν Η ταινία του φεστιβάλ! Μάλιστα, την επόμενη μέρα, το «Μέχρι το πλοίο» του Αλέξη Δαμιανού, που ήταν πολύ καλή ταινία, δεν είχε καθόλου κριτικές. Η δικιά μου ταινία, βέβαια, απαγορεύτηκε, όπως και οι «Ελιές». Ενοχλούσα! Δεν έχω πάρει ποτέ λεφτά από το Ελληνικό Κέντρο Κινηματογράφου, το τονίζω αυτό! Κι εκεί βρέθηκε ο Χατζιδάκις στην επιτροπή και δήλωσε φαν της ταινίας με τα πιο κολακευτικά σχόλια.\n— Προσωπικά, εκτιμώ το ότι κάνατε ταινία για τον αυτισμό, ένα προσωπικό σας βίωμα. Καταπιαστήκατε με βαριά θέματα και ο Έλληνας, ξέρετε, θέλει την ανώδυνη ψυχαγωγία του.\nΜα, ακριβώς επειδή είμαστε Έλληνες λυτρωνόμαστε μέσα από τον πόνο του άλλου. Είχαμε τον Αριστοφάνη, αλλά με τις τραγωδίες εκφραζόμασταν δραματουργικά. Είναι ντροπή να λέμε: «Πάμε να δούμε τη σαχλαμάρα για να περάσουμε καλά», δεν είναι σοβαρά πράγματα αυτά. Λυτρώνεσαι άμα δεις τον πόνο του συνανθρώπου σου, βλέπεις τον κόσμο καλύτερο!\nΙούνιος 1992, ο Κολλάτος διώκεται αυτή τη φορά για τον «Αριστοφάνη» του ή όπως αναγράφεται με γλαφυρότητα «Μήνυσαν τον Κολλάτο κατά το έθιμο...»\n— Τι βλέπω εδώ, στο γραφείο σας; Σαν ερωτική επιστολή μοιάζει...\nΕίναι ερωτική επιστολή. Ετοιμάζω βιβλίο με όλες τις ερωτικές επιστολές που έστελνα σε γυναίκες από τη δεκαετία του 1960 μέχρι το 2014. Εγώ ακόμα ερωτεύομαι, σκαρφαλώνω στα σπίτια. Στα 75 μου πήδαγα τοίχους. Τώρα που πήγα 80 θα το καταργήσω, γιατί όποιος ακούει ότι είσαι 80, σε αντιμετωπίζει σαν γέρο. Θα λέω ότι έγινα 70!\n— Μου θυμίζετε τον Δήμο Θέο στη σχολή κινηματογράφου. «Πόσων ετών είσαι, Δήμο;» τον ρωτούσαμε κι έλεγε 60, ενώ ήταν 58. «Δεν βαριέσαι», μας εξηγούσε, «δεν υπάρχει 56 και 58, λες 60 και καθάρισες». (γέλια)\nΚαλά έλεγε ο Δήμος! Εγώ πάλι θα λέω: «Κακώς είπα 80, έγινα 70 κι όποιος μου φέρεται σαν σε ογδοντάρη θα τρώει delete»! Εγώ πιστεύω ακόμα στον έρωτα. Υπάρχουν γυναίκες που λένε «Σε μισώ». Πώς με μισείς, μωρή πουτάνα, αφού μέχρι πρότινος μ' αγαπούσες; Ο έρωτας δεν είναι σαν το ηλεκτρικό που γυρνάς έναν διακόπτη και το κλείνεις. Ο έρωτας θέλει δουλειά για να σβήσει.\n— Μήπως αναφέρονται στο συναίσθημα και όχι στο σαρκικό στοιχείο;\nΚαι το συναίσθημα δεν αλλάζει! Το σαρκικό στοιχείο μπορεί να εκλείψει, να μη σου σηκώνεται, η ψυχή όμως; Δεν είναι ωραίο να σβήνει ένας έρωτας ακαριαία, σε διαλύει. Ο έρωτας είναι ο μεγαλύτερος θεός και πρέπει να απορροφάται από τον οργανισμό.\n— Έρωτας, λογοκρισία, μαχητικότητα, γυμνά κορμιά, θέατρο, σινεμά. Έχετε μια πλήρη ζωή, κ. Κολλάτε, και μ' αυτό θέλω να κλείσουμε.\n* Ένα απόσπασμα από την ανέκδοτη ερωτική επιστολή του Δημήτρη Κολλάτου «Η πρώτη μετά από χρόνια (Απρίλης 2014)»\n... Χάσαμε τα θνητά σώματά μας. Όμως η αίσθηση της κοινής μας παρουσίας, χωρίς συγκεκριμένο χώρο, πέρα από τους περιορισμούς του χρόνου, ήταν έντονη. Έκλεισα τα μάτια. Σιγά-σιγά γύρισα στη γη. Η ψυχή στο σώμα μου. Σε έψαξα με το χέρι μου. Άνοιξα φοβισμένος τα μάτια. Δεν ήσουνα δίπλα μου. Όταν σου διηγήθηκα, την άλλη μέρα που ήρθες βιαστικά για να φύγεις ξανά, την εμπειρία μας, ναι, Μας. Αυτή την ξεχωριστή ερωτική επαφή. Με ρώτησες αν την «έπαιξα» μετά; Μου ήρθε να βάλω τα κλάματα. Πώς μπόρεσες να σκεφτείς κάτι τέτοιο; Έμεινα ώρες σε αυτή την Τρίτη Διάσταση. Σε ένιωσα, αδύναμος να αντιδράσω που έφυγες χωρίς θόρυβο, σαν κλέφτρα. Από τότε έχω να σε δω, να σε ακούσω. Έκλεισες το τηλέφωνο, κρύφτηκες. Ελπίζω να είσαι καλά. Σ' αγαπώ...\nΤον Ιανουάριο του 1984 ακόμη ένα έργο του Δημήτρη Κολλάτου, «Οι Γιατροί» (με υπότιτλο «Δολοφόνοι με άσπρες μπλούζες;»), προκαλεί την οργή αρχικώς των ιατρικών συλλόγων και κατόπιν του Εισαγγελέα. Ο δημιουργός κυκλοφόρησε, εν είδει flyer της εποχής, κριτικές για το έργο μαζί με ένα δικό του μήνυμα προς τους πολίτες.\nΤο Φεστιβάλ Κινηματογράφου Αίγινας θα διεξαχθεί στο Κτήμα Κολλάτου από τις 3 έως τις 27 Αυγούστου. Φέτος θα τιμηθούν ο Νίκος Κούνδουρος και ο Συράκος Δανάλης, δύο δημιουργοί που έφυγαν πρόσφατα από τη ζωή και που υπήρξαν ένθερμοι υποστηρικτές του φεστιβάλ του Κολλάτου.\nΒιβλίο Δημήτρης Ποταμίτης: Έργα και ημέρες μιας μεγάλης μορφής του ελληνικού θεάτρου\n14 χρόνια μετά το θάνατό του ο λόγος του, θεατρικός ή άλλος, παραμένει ζωντανός και αναλλοίωτος\nΜουσική Οι 10 ακριβότεροι ελληνικοί δίσκοι στην εποχή της «κρίσης»\nΕλλάδα Συνέλαβαν πάλι τον Κολλάτο\nΓια δύο νέα «αντικατοχικά» πανό, θα κρατηθεί στο τμήμα και τη Δευτέρα τον πάνε στον εισαγγελέα


NUXE SUPER SERUM AGE - DEFYING CONCENTRATE 30mL\nΓΥΝΑΙΚΑ>Περιποίηση Προσώπου>Οροί-Λάδια προσώπου>NUXE SUPER SERUM AGE - DEFYING CONCENTRATE 30mL\nΑπόλυτο Συμπύκνωμα Αντιγήρανσης με Υαλουρονικό Οξύ. Aντιμετωπίζει τις ρυτίδες, επαναφέρει την πυκνότητα και ελαστικότητα της επιδερμίδας και επανασχηματίζει το οβάλ του προσώπου.\nαπό 80,00 € Reduced price!\nNuxe Super Serum  - Αντιγήρανση (30ml)\n> Με 95% φυσικά συστατικά και ισχυρή δράση σε ρυτίδες, χαλάρωση και δυσχρωμίες.\n> Σύνθεση vegan, χωρίς συστατικά ή παράγωγα ζωικής προέλευσης.\n> Κατάλληλο για κάθε τύπο επιδερμίδας.\nΕφαρμόστε το Nuxe Super Serum  σε καθαρό πρόσωπο και λαιμό πρωί ή/και βράδυ κάτω από την κρέμα σας.


Ο κήπος το φθινόπωρο. Βάλε γάντια! | 26 eco pages\nΟ κήπος το φθινόπωρο απαιτεί όλη την προσοχή σου. Χαρακτηριστικό της εποχής είναι οι εναλλαγές στη θερμοκρασία – μπορεί να έχουμε καύσ...\n26 eco pages: Ο κήπος το φθινόπωρο. Βάλε γάντια!


Το αλκοόλ και οι πρόεδροι των ΗΠΑ: Τι έπινε ο καθένας | Υγεία Ειδήσεις\nΤο αλκοόλ και οι πρόεδροι των ΗΠΑ: Τι έπινε ο καθένας\nΟλοι - με μια και μοναδική εξαίρεση - οι πρόεδροι των ΗΠΑ αγάπησαν το αλκοόλ. Μάθετε περισσότερα\nΓΡΑΦΕΙ: THETOC TEAM published 25 Οκτ. 17 (07:17)\n«Οι πρόεδροι (των ΗΠΑ) πίνουν γα τον ίδιο λόγο που όλοι πίνουμε: Μερικές φορές διότι (αυτό) είναι μέρος της δουλειάς, μερικές φορές διότι αισθάνονται μόνοι ή θλιμμένοι - υπάρχουν άπειροι λόγοι για τους οποίους οι άνθρωποι δοκιμάζουν αλκοόλ»...\nΤάδε έφη ένας ... ειδικός, που δεν είναι άλλος από τον Μαρκ Βιλ Βέμπερ. Γιατί ειδικός; Διότι απλούστατα τυγχάνει συγγραφέας του βιβλίου "Mint Juleps with Teddy Roosevelt: The Complete History of Presidential Drinking" που εξερευνεί τις ιστορίες πίσω από κάθε προεδρική ... αλκοολική προτίμηση. Ιδού, λοιπόν, οι ... αλκοολικές προτιμήσεις των προέδρων των ΗΠΑ σύμφωνα με το σχετικό άρθρο του Business Insider:\nΟ πρώτος πρόεδρος των ΗΠΑ, Τζορτζ Όυάσινγκτον ήταν πότης ουίσκι, όπως και οι Αντριου Τζάκσον, Μάρτιν Βαν Μπούρεν, Ζάκαρι Τέιλορ και Αντριου Τζόνσον οι οποίοι βρέθηκαν σ' αυτή τη θέση. Σύμφωνα με το βιβλίο, ο Τζον Ανταμς ξεκινούσε τη μέρα του πίνοντας ένα βαρύ cider. Φανατικός του ίδιου ποτού υπήρξε επίσης ο Χένρι Χάρισον. Ο, δε, Τόμας Τζέφερσον αγόραζε τόσο πολύ κρασί που ήρθε στο χείλος της οικονομικής καταστροφής.\nΟι Τζέιμς Μάντιστον, Τζέιμς Μόνροου, Τζον Τάιλερ και Τζέιμς Κ. Πολκ υπήρξαν, μεταξύ άλλων, λάτρεις της σαμπάνιας. Ο Πολκ ήταν ο πιο συγκρατημένος μεταξύ των παραπάνω. Ο Βιλ Βέμπερ αναφέρει ένα μικρό σκάνδαλο που συνέβηκε υπό την προεδρία του Μόνροου όταν ο Λευκός Πύργος "χρεώθηκε" με την αγορά 1.200 μπουκαλιών πανάκριβης σαμπάνιας από τη Γαλλία.\nΟ Τζον Κουίνσι ΄Ανταμς, ο Μίλαρντ Φίλμορ και ο Τζέιμς Μπουκάναν απολάμβαναν ιδιαίτερα κρασί από τη Μαδέρα, το οποίο, όπως μαθαίνουμε, πίνεται ιδιαίτερα ευχάριστα όταν έχει ζεσταθεί.\nΣύμφωνα με το συγγραφέα του βιβλίου, ο Φράνκλιν Πιρς ήταν ένας από τους πιο μεγάλους πότες που πέρασαν ποτέ από το Λευκό Οίκο. Πέθανε από κίρρωση του ήπατος σε ηλικία μόλις 64 ετών. "Χαλαροί" πότες υπήρξαν ο Αβραάμ Λίνκολν, ο Γουίλιαμ Χάουαρντ Ταφτ, ενώ ο Γούντροου Γουίλσον και ο Ντουάιτ Αιζενχάουερ ήταν φανατικοί του Σκωτσέζικου ουίσκι.\nΙδιαίτερο ενδιαφέρον παρουσιάζει το πως, παρ' ότι ήταν πρόεδρος κατά τη διάρκεια της Ποτοαπαγόρευσης, ο Γουόρεν Χάρντινγκ δεν είχε αναστολές να δοκιμάζει το αγαπημένο του ουίκσι συνοδεύοντας μια παρτίδα γκολφ. Ο Χέρμπερτ Χούβερ παράγγελνε πάντα ένα dry μαρτίνι καθώς υπέφερε από πνευμονία - σε ηλικία μάλιστα 80 ετών! -, ενώ ο Φραγκλίνος Ρούσβελτ έμεινε γνωστός για την αγάπη του για τα κοκτέιλ - ιδιαίτερα εκείνα που συνδύαζαν τζιν και μαρτίνι.\nΟ Χάρι Τρούμαν δεν μπορούσε να ξεκινήσει την ημέρα του δίχως ένα σφηνάκι μπέρμπον. Μια διαφορετική ποικιλία από κοκτέιλ αγαπούσε ιδιαίτερα κι ο Τζον Φ. Κένεντι, έχοντας, ωστόσο προτίμηση στο bloody mary. "Υπηρετώντας" στο Λευκό Οίκο, ο Τζέραλντ Φορντ συνόδευε πάντα το γεύμα του με μαρτίνι μέχρι που οι σύμβουλοί του του είπαν πως καλό θα ήταν να μετριάσει λίγο αυτή του τη συνήθεια.\nΟ πρόεδρος Τζίμι Κάρτερ δεν έπινε πολύ - κι έτσι όταν συναντήθηκε με τους Σοβιετικούς ηγέτες, αντί για σφηνάκι βότκα, προτιμούσε ένα ποτήρι λευκό κρασί. Ο Ρόναλντ Ρίγκαν απολάμβανε orange blossom specials, ενώ ο Τζορτζ Μπους δεν είχε αντίρρηση να δοκιμάσει τα πάντα: από μπύρα ως βότκα. Ο γιος του, παρ' όλα αυτά, Τζορτζ Μπους ο νεότερος, δεν έπινε όταν ήταν στο γραφείο. Ο Μπάρακ Ομπάμα είναι φανατικός της μπύρας. Υπάρχουν φωτογραφίες πoυ το πιστοποιούν.\nΚι ο νυν εκλεγμένος πρόεδρος των ΗΠΑ; Παρ' ότι προσπάθησε - ανεπιτυχώς - να λανσάρει τη δική του εταιρεία βότκας κι η οικογένειά του διαχειρίζεται το οινοποιείο Τραμπ στην πoλιτεία της Βιρτζίνια, ο Ντόναλντ Τραμπ θα μείνει στην ιστoρία ως ο μοναδικός πρόεδρος των ΗΠΑ που δεν έχει πιει αλκοόλ στη ζωή του.\nΠΡΟΕΔΡΟΙ ΤΩΝ ΗΠΑ ΑΛΚΟΟΛ


Τι έχουν πει διάσημες προσωπικότητες για την Ελλάδα - Thessaloniki Arts and Culture\nArtist: Νίκος Εγγονόπουλος, "Οι δύο Μακεδόνες: Μέγας Αλέξανδρος - Παύλος Μελάς"\nΠεριεκτικά και εντυπωσιακά λόγια που είπαν για την Ελλάδα, διάσημοι διανοητές διαμέσου της Ιστορίας. Προσωπικότητες προερχόμενες από κάθε χώρο και κάθε εποχή αποκαλύπτουν απόψεις και αλήθειες που διαφάνηκαν σε στιγμές αισιοδοξίας, απόγνωσης, κυνισμού, βεβαιότητας, σκωπτικής ή χιουμοριστικής διάθεσης, δίνοντας το απόσταγμα της ψυχής τους συμπυκνωμένο σε λίγες λέξεις.\n-«Η Ελλάδα ποτέ δεν πεθαίνει. Συνεχώς ξεψυχά». Δημήτρης Χορν\n-«Τι άνθρωποι αυτοί οι Έλληνες! Δεν υπάρχουν ερωτήματα που δε θέτουν και ελάχιστα υπάρχουν στα οποία δεν έχουν απαντήσει. Κι όταν δεν έχουν τίποτε άλλο να πουν, μιλούν για την ομιλία, αν δεν έχουν τίποτε άλλο να σκεφτούν, σκέφτονται για τη σκέψη». Ρος Λέκι, Αννίβας ο Καρχηδόνιος\n-«Είμαστε συγκεντρωμένοι γύρω από τη Μεσόγειο, όπως τα βατράχια γύρω από ένα βάλτο». Πλάτων\n-«Ο πλούτος και η δύναμη των Ελλήνων βρίσκεται εκεί όπου βρισκόταν και στην εποχή του Οδυσσέα: στη θάλασσα». Ζακ Λακαριέρ, Γάλλος ελληνιστής\n-«Η Δύση, ακολουθώντας την παράδοση της λογικής και της έρευνας, ορμάει να καταχτήσει τον κόσμο· κι η Ανατολή, σπρωγμένη από τρομακτικές υποσυνείδητες δυνάμεις, χιμάει κι αυτή να καταχτήσει τον κόσμο· κι η Ελλάδα, ανάμεσά τους, γεωγραφικό και ψυχικό σταυροδρόμι του κόσμου …» Νίκος Καζαντζάκης, Αναφορά στον Γκρέκο\n-«Η Ελλάδα είναι το αιώνιο κόσκινο μέσα από το οποίο οι επιθέσεις της Ανατολής στη Δύση και της Δύσης στην Ανατολή, πρέπει να περάσουν και να αποθέσουν αμέσως τα κατακάθια τους.” Ρόρπερτ Κάπλαν, Φαντάσματα των Βαλκανίων\n-«Το πιο αρχαιολογικό ερείπιο της Ελλάδας είναι ο ελληνικός λαός». Ε. Άμποτ\n-«Πολιτισμός των Ελλήνων. Καμιά λατρεία της δύναμης. Το χρονικό ήταν μονάχα μια γέφυρα. Στις ψυχικές καταστάσεις δεν ζητούσαν την ένταση, αλλά την καθαρότητα». Σιμόν Βάιλ\n– «Η Ελλάδα δημιουργήθηκε πάνω στο ιδεολόγημα ότι η μόνη αξία των σημερινών Ελλήνων είναι η καταγωγή τους απ’ τους αρχαίους -για μένα αυτή είναι η πραγματική ελληνική τραγωδία» Μάικλ Χέρτσφελντ, ανθρωπολόγος\n-«Όποιος λαός κι αν καταγόταν απ’ τους αρχαίους Έλληνες, θα ήταν αυτόματα δυστυχισμένος. Εκτός αν μπορούσε να τους ξεχάσει ή να τους ξεπεράσει». Νίκος Δήμου, Η Δυστυχία του να Είσαι Έλληνας\n-«Τελικά τι είμαστε; Οι Ευρωπαίοι της Ανατολής ή οι ανατολίτες της Ευρώπης; Οι ανεπτυγμένοι του νότου ή οι υποανάπτυκτοι του βορρά; Οι (κατ’ ευθείαν) απόγονοι των Αχαιών ή η πανσπερμία της Βαβυλωνίας;» Νίκος Δήμου, Η Δυστυχία του να Είσαι Έλληνας\n-«Δεν μπορείς με μια αερογέφυρα 25 αιώνων να συνδέσεις τους σημερινούς ‘Έλληνες με το αρχαίο παρελθόν». Χρηστός Γιανναράς\n-«Η Ελλάδα είναι μια χώρα που χρωστάει σε μεγάλο βαθμό την ανεξαρτησία της στην επιθυμία του ευρωπαϊκού ρομαντισμού ν’ αναβιώσει την κλασική αρχαιότητα». Γιώργος Πρεβελάκης, γεωπολιτικός\n-«Οι Έλληνες είναι ο μόνος λαός των Βαλκανίων που δεν απελευθέρωσε την κοιτίδα του γένους, την Κωνσταντινούπολη. Κάνουμε ένα πήδημα στην αρχαιότητα, προς τον Περικλή, και μένουμε με όλον αυτό τον ψυχαναλυτικό τραυματισμό, παραλείποντας το Βυζάντιο» Ελένη Αρβελέρ, Βυζαντινολόγος\n-«Εάν αποσυνδέσεις την Ελλάδα, στο τέλος θα δεις να σου απομένουν μία ελιά, ένα αμπέλι κι ένα καράβι. Που σημαίνει: με άλλα τόσο την ξαναφτιάχνεις». Οδυσσέας Ελύτης, Ο Μικρός Ναυτίλος\n-«Δεν είμαι Αθηναίος, ούτε Έλληνας πολίτης, αλλά πολίτης του κόσμου». Σωκράτης, από τα Ηθικά του Πλούταρχου\n-«Όπου κι αν ταξιδέψω η Ελλάδα με πληγώνει». Γεώργιος Σεφέρης, Νομπελίστας ποιητής


Ιταλία: Ποια είναι τα σχέδια της επόμενης Κυβέρνησης;\n22 Ιανουαρίου 2019 15:39\nΑρχική / TOP - SLIDER / Ιταλία: Ποια είναι τα σχέδια της επόμενης Κυβέρνησης;\n16/05/2018TOP - SLIDER\nΔημοσιεύοντας το βράδυ της 15ης Μαΐου τη φωτοτυπία ενός «συμφώνου για μια κυβέρνηση αλλαγής», 39 σελίδων, το οποίο είχε υπογραφεί στις 14 Μαίου και από τα δύο κόμματα, το σάιτ Huffpost Ιταλίας έσπειρε τον πανικό.\n«Η διάρθρωση της ευρωπαϊκής οικονομικής διακυβέρνησης, βασισμένη στην κυριαρχία της αγοράς και τον σεβασμό σε κανόνες που είναι αυστηροί και αβάσιμοι από κοινωνική και οικονομική οπτική, πρέπει να τροποποιηθεί ριζικά», αναφέρεται στο κείμενο.\nΎμνοι στο Κρεμλίνο\nΣτην εξωτερική πολιτική, το FSM και η Λίγκα -που αυξανόμενα κλίνουν προς το Κρεμλίνο- καλούν σε «άμεση απόσυρση» των κυρώσεων της ΕΕ κατά της Ρωσίας. «Επιβεβαιώνουμε τη συμμετοχή μας ως μέλη στη Βορειοατλαντική συμμαχία, με τις ΗΠΑ προνομιούχο σύμμαχο και ένα άνοιγμα στη Ρωσία, που δεν θα πρέπει να θεωρηθεί ως “απειλή”, αλλά οικονομικός και εμπορικός σύμμαχος», σημειώνεται στο κείμενο.\nΝίκη για Νάπολι που πάει για τίτλο μετά το 1990\nTags : ΈΞΟΔΟΣ ΑΠΌ ΤΟ ΕΥΡΏ ΙΤΑΛΊΑ ΝΈΑ ΚΥΒΈΡΝΗΣΗ ΣΧΈΔΙΑ


Στο έργο παρακολουθούμε την καθημερινότητα ενός ζευγαριού, Αυτού και Αυτής, όπου η νόσος Alzheimer τους χτυπάει την πόρτα. Η καθημερινότητα ανατρέπεται, ένα project χάνεται, ο εκνευρισμός γίνεται κομμάτι της ζωής τους και το σπίτι η φυλακή τους. Αυτός «ταξιδεύει» με σταθερό βηματισμό προς το ποταμό της λήθης, Αυτή παλεύει με τις μνήμες και τα συναισθήματα, ένας προϊστάμενος, ο γιός του, ο γιατρός του και ένας τρόφιμος του Κέντρου Ανοϊκών τρυπώνουν στις ζωές τους και προκαλούν επιπλέον φουρτούνες.\nΗ συγγραφέα, Γεωργία Βεληβασάκη, φαίνεται από την εξέλιξη της ιστορίας ότι έχει πραγματοποιήσει μεγάλη και λεπτομερείς έρευνα γύρω από το επίμαχο θέμα. Ο σκηνοθέτης, Κωνσταντίνος Αθυρίδης, έχει «ντύσει» το έργο με μια απλή και συνάμα έντονη δράση επί σκηνής. Να μην ξεχάσω να αναφέρω την έξυπνη προσθήκη του τρισδιάστατου πίνακα με τις εικόνες του ζωγράφου William Utermohlen, ο οποίος έπασχε από την νόσο Alzheimer και είχα αποτυπώσει τον εαυτό του σε όλα τα στάδια της ασθένειας. Οι εικόνες εναλλάσσονται και συμβαδίζουν με την κατάσταση υγείας τους πρωταγωνιστή. Οι ερμηνείες των πρωταγωνιστών ήταν συγκλονίστηκες. Ο Σπύρος Σαραφιανός στον ρόλο του επιστήμονα που νοσεί μας έκανε να τον συμπονέσουμε, αλλά ταυτόχρονα μας διασκέδασε με έξυπνες ατάκες και ένα ύφος γεμάτο από χιούμορ και παιδικότητα. Βλέποντάς τον επί σκηνής νόμιζες ότι συναντούσες κάποιον αληθινό ασθενή, στοιχείο που οφείλετε στην εξαιρετική του ερμηνεία. Η Βανέσσα Μπαρρέ στον ρόλο της συζύγου σε μεταφέρει μέσα από την δυνατή και γεμάτη συναισθήματα ερμηνεία της την κραυγή για ελπίδα και ζωή! Τέλος ο Δημήτρης Ελιάς ενσάρκωσε επί σκηνής τέσσερις χαρακτήρες δίνοντας στον καθένα την απαραίτητη βαρύτητα που έπρεπε.\nΜε λίγα λόγια ένα είναι ένα έργο που σε φέρνει πρόσωπο με πρόσωπο με την νόσο Alzheimer και τις ζωές των ανθρώπων που πάσχουν και των συγγενών τους. Σου θέτει πολλούς προβληματισμούς, αρχίζεις να αναθεωρείς και να βάζεις πιο ουσιαστικούς στόχους, μα πάνω από όλα να εκτιμάς και να σέβεσαι τα πρόσωπα που έχεις στην ζωή σου. Το γέλιο βαδίζει χέρι με χέρι με τον πόνο και το τέλος του βγαλμένο από την ίδια την ζωή. Η κραυγή για αγάπη και ζωή μένει για πάντα χαραγμένη στην ψυχή σου!\nΤέλος μην ξεχάσω να αναφέρω ότι μέρος των εσόδων διατίθεται για τους σκοπούς της Εταιρίας Νόσου Αλτσχάιμερ.


Ηράκλειο: Με θρόμβωση στο νοσοκομείο 35χρόνος - Είχε εμβολιαστεί με το AstraΖeneca %\nΣτο Πανεπιστημιακό Γενικό Νοσοκομείο Ηρακλείου διακομίστηκε το πρωί της Δευτέρας ένας 35χρονος, έχοντας παράλυση θρόμβωση στο αριστερό του πόδι. Σύμφωνα με την ιστοσελίδα creta24.gr, πρόκειται για άνδρα από την Ιεράπετρα, ο οποίος είχε κάνει το εμβόλιο της AstraZeneca πριν από 12 ημέρες στο εμβολιαστικό κέντρο του Αγίου Νικολάου.\nΣύμφωνα με τα όσα δήλωσε στο Creta24, ο διοικητής του ΠΑΓΝΗ, Γιώργος Χαλκιαδάκης, ο άνδρας εμφάνισε αρτηριακή θρόμβωση και εισήχθη επειγόντως στο χειρουργείο. Η επέμβαση ολοκληρώθηκε με επιτυχία και ο άνδρας είναι καλά στην υγεία του, ενώ γίνονται οι απαραίτητες εξετάσεις για να διαπιστωθεί εάν το περιστατικό σχετίζεται με το εμβόλιο ή όχι.\nΧανιά: 59χρονος υπέστη πνευμονική εμβολή\nΝωρίτερα είχε γίνει γνωστό ότι ένας 59χρονος νοσηλεύεται με πνευμονική εμβολή στο Γενικό Νοσοκομείο Χανίων λίγες μέρες μετά τον εμβολιασμό του με το AstraZeneca. O άνδρας, ο οποίος είναι μουσικός και πατέρας δύο ανήλικων παιδιών, μίλησε για την περιπέτειά του στο zarpanews.gr. “Το πρώτο 24ωρο των συμπτωμάτων ένιωθα έντονο πόνο στο μπράτσο και λαχάνιασμα. Δεν υπήρχε καμία υποψία ότι για τον πόνο ευθύνεται το εμβόλιο. Το 2ο βράδυ ο έντονος πόνος συνεχίστηκε και απλώθηκε στα πλευρά, έτσι αποφάσισα να πάω στο νοσοκομείο” είπε ο 59χρονος και συνέχισε: “Μόλις έκανα αξονική, ο γιατρός είπε πως είμαι ένα βήμα πριν τον αιφνίδιο θάνατο, όχι μόνο υπήρχε θρόμβος, αλλά η αξονική έδειξε και πνευμονική εμβολή”.\nΌπως αναφέρει, τη Μεγάλη Παρασκευή 30 Απριλίου διασωληνώθηκε και του χορηγήθηκαν αμέσως αντιπηκτικά. Ευτυχώς το περιστατικό αντιμετωπίστηκε αμέσως.\nΤώρα, διερευνάται από τους γιατρούς του νοσοκομείου Χανίων μαζί με τους λοιμωξιολόγους στην Αθήνα, αν φταίει το εμβόλιο. Αν και, όπως τονίζει, δεν γίνεται να αποκτά κάποιος θρόμβωση στο αίμα, να πηγαίνει στον πνεύμονα και να παθαίνει μάλιστα πνευμονική εμβολή μέσα σε μία εβδομάδα μετά τον εμβολιασμό” “Δεν είμαι αρνητής του εμβολίου, σε καμία περίπτωση. Γι αυτό το έκανα. Ακόμη πιστεύω ότι αν δεν πρόκειται για σύμπτωση, πιθανόν να φταίει το εμβόλιο” είπε.\nΤο γεγονός πάντως ότι είναι σε πολύ καλή φυσική κατάσταση είναι κάτι που, όπως λέει ο ίδιος, τον έσωσε: “Δεν είχα κανένα πρόβλημα με την υγεία μου πριν από αυτό. Τρόμαξα πολύ, όταν μου είπαν πνευμονική εμβολή. Δεν το περίμενα… ήταν τεράστια η περιπέτεια” τόνισε ο 59χρονος μουσικός.


The Greek champions who will represent our country in any upcoming winter Olympics – paralympicus.gr\nHome/Greece/The Greek athletes for the upcoming Winter Olympics Pyeongchang 2018\nThe Greek athletes for the upcoming Winter Olympics Pyeongchang 2018\n24 January 2018 Greece, News Leave a comment\nΟι ελληνικές συμμετοχές των επικείμενων Χειμερινών Ολυμπιακών Αγώνων της Κορέας που θα ξεκινήσουν σε λίγες ημέρες οριστικοποιήθηκαν από το Διοικητικό Συμβούλιο της Ελληνικής Ομοσπονδίας Χειμερινών Αθλημάτων . Οι Έλληνες και Ελληνίδες που θα έχουν τη χαρά να εκπροσωπήσουν τη χώρα μας είναι τέσσερις, ενώ υπάρχει ακόμα μία μικρή πιθανότητα για ακόμη μία πρόκριση. Ας γνωρίσουμε λοιπόν του πρωταθλητές μας των Χειμερινών Αθλημάτων.\nΟ πρωταθλητής των αλπικών Γιάννης Αντωνίου είναι 23 ετών (γεν. 1995) κι αυτή είναι η πρώτη του Χειμερινή Ολυμπιάδα στην οποία θα συμμετάσχει. Αθλητής του ΕΟΣ Καρπενησίου, ξεκίνησε το σκι στα 3 του χρόνια, είναι φοιτητής στα ΤΕΦΑΑ και ζει στην Θεσσαλονίκη. Τα αγωνίσματά του που θα πάρει μέρος είναι η τεχνική και η γιγαντιαία τεχνική κατάβαση. Η πρωταθλήτρια των αλπικών Σοφία Ράλλη είναι 30 ετών (γεν. 1988) και είναι η πιο έμπειρη της Εθνικής μας ομάδα, μιας κι αυτή θα είναι η τρίτη Ολυμπιάδα για εκείνη. Αθλήτρια του ΕΟΣ Νάουσας, ξεκίνησε το σκι στα 8 της χρόνια, έχει τελειώσει τα ΤΕΦΑΑ, είναι Λιμενικός στην Ικαρία και ζει στη Νάουσα. Τα αγωνίσματα που θα πάρει μέρος είναι η τεχνική και η γιγαντιαία τεχνική κατάβαση.\nΟ πρωταθλητής των δρόμων αντοχής και του διάθλου Απόστολος Αγγέλης είναι 25 ετών (γεν. 1993) κι αυτή είναι η δεύτερη Ολυμπιάδα στην οποία θα συμμετάσχει. Αθλητής του ΕΟΣ Μετσόβου, ξεκίνησε το σκι στα 11 του χρόνια, έχει επιχειρήσεις τουριστικές και ζει μόνιμα στο Ανήλιο Μετσόβου. Το αγώνισμα στο οποίο θα πάρει μέρος είναι τα 15 χλμ. ελεύθερης τεχνικής. Η πρωταθλήτρια των δρόμων αντοχής Μαρία Ντάνου είναι 28 ετών (γεν. 1990) κι αυτή είναι η δεύτερη Ολυμπιάδα στην οποία θα πάρει μέρος. Αθλήτρια του ΕΟΣ Νάουσας, ξεκίνησε το σκι 8 χρόνια της, έχει σπουδάσει οικονομικά και sports management και ζει και εργάζεται στην Λωζάννη. Το αγώνισμα στο οποίο θα πάρει μέρος είναι τα 10 χλμ. ελεύθερης τεχνικής.\nPrevious The guidebook of the Cultural Olympiad for the Winter Olympic and Paralympic Games published\nNext The oldest Olympic champion of the modern era passed away


Πόλεμος στην Ουκρανία: Οι μάχες καλά κρατούν και στη μέση οι άμαχοι – Ράδιο Γάμμα – Πάτρα\nΠόλεμος στην Ουκρανία: Οι μάχες καλά κρατούν και στη μέση οι άμαχοι\nΟι μάχες συνεχίζονται στην Ουκρανία την 29η ημέρα του πολέμου. Σφοδρά χτυπήματα σημειώνεται γύρω από την πολιορκημένη πόλη Ιζιούμ, όπως ενημέρωσε το γενικό επιτελείο εθνικής άμυνας της Ουκρανίας μέσω Facebook. Στην περιφέρεια Ντανιέτσκ (ανατολικά) οι περισσότερες ουκρανικές μονάδες δέχονται πυρά, ανέφεραν οι ουκρανοί στρατηγοί. Στη γειτονική περιφέρεια Λουγκάνσκ, οι μάχες επικεντρώνονται στη Ρουμπίζνε (60.000 κάτοικοι), στη Σεβεροντονιέτσκ (100.000) και στην Ποπάσνα (20.000).\nΟι ουκρανικές δυνάμεις σταμάτησαν τα ρωσικά στρατεύματα στο προάστιο Μπροβάρι, σύμφωνα με τους ουκρανούς στρατηγούς, που ανέφεραν ακόμη πως οι αντίπαλοί τους δεν μπόρεσαν να διαπεράσουν την ουκρανική άμυνα και να φθάσουν σε βορειοδυτικά προάστια της πρωτεύουσας. Οι πληροφορίες αυτές είναι αδύνατον να επαληθευτούν με ανεξάρτητο τρόπο. Η Μαριούπολη βρίσκεται σε ασφυκτικό κλοιό και η ανησυχία για την Οδησσό εντείνεται ολοένα και περισσότερο.\nΟ Ζελένκσι καλεί σε παγκόσμιες διαδηλώσεις\nΠαράλληλα νωρίς την Πέμπτη ο ουκρανός πρόεδρος Βολοντίμιρ Ζελένσκι κάλεσε με βίντεο να οργανωθούν διαδηλώσεις σε όλο τον κόσμο, έναν μήνα μετά την έναρξη της ρωσικής επίθεσης.\nΤέσσερις πυρκαγιές στην αποκλεισμένη περιοχή του Τσερνόμπιλ\nΑρκετές πυρκαγιές στην αποκλεισμένη ζώνη του κατεστραμμένου πυρηνικού εργοστασίου στο Τσερνόμπιλ έχουν πλέον κατασβεστεί, άλλες όμως δεν έχουν τεθεί ακόμη υπό έλεγχο, ανακοίνωσε χθες βράδυ ο Διεθνής Οργανισμός Ατομικής Ενέργειας (ΔΟΑΕ). Σύμφωνα με τον επικεφαλής του οργανισμού, τον Ραφαέλ Γκρόσι, τέσσερις πυρκαγιές κατασβέστηκαν.\nΗ Γερμανία επιταχύνει τις διαδικασίες για τις παραδόσεις όπλων\nΗ κυβέρνηση της Γερμανίας θα υιοθετήσει ταχύτερες διαδικασίες λήψης αποφάσεων για τις εξαγωγές όπλων στην Ουκρανία, δήλωσε χθες Τετάρτη ο υπουργός Οικονομίας Ρόμπερτ Χάμπεκ στην εφημερίδα Die Welt. Οι παραδόσεις όπλων πρέπει να εγκρίνονται από διάφορα υπουργεία, με τον συντονισμό της ομοσπονδιακής καγκελαρίας.\nΤο γερμανικό υπουργείο Άμυνας υπέβαλε αίτημα την Τετάρτη για την αποστολή ακόμη 2.000 αντιαρματικών όπλων στην Ουκρανία από τα αποθέματα της Μπούντεσβερ, ανέφερε η εφημερίδα.\nΒάζουν χέρι και στην ελευθεροτυπία - Με νυχτερινή τροπολογία στη Βουλή\nΕΚΠΟΙΖΩ: Βάλτε χέρι στις παρανομίες των παρόχων ηλεκτρικής ενέργειας


Κύπελλο Ελλάδας: Έκανε το πρώτο βήμα για τα ημιτελικά η ΑΕΚ - Νίκη με 4-2 επί του Βόλου | Documento\nΔιαβάζετε: ΚΥΠΕΛΛΟ ΕΛΛΑΔΑΣ: ΕΚΑΝΕ ΤΟ ΠΡΩΤΟ ΒΗΜΑ ΓΙΑ ΤΑ ΗΜΙΤΕΛΙΚΑ Η ΑΕΚ - ΝΙΚΗ ΜΕ 4-2 ΕΠΙ ΤΟΥ ΒΟΛΟΥ\n10.02.2021 | 18:55\nΧορταστικό παιχνίδι στο ΟΑΚΑ με την ΑΕΚ να κάνει το πρώτο βήμα για την πρόκριση στα ημιτελικά του κυπέλλου, καθώς επικράτησε με 4-2 του Βόλου που προηγήθηκε στο σκορ, ενώ είχε ευκαιρίες (και δοκάρι) να πετύχει κι άλλα γκολ.\nΟι φιλοξενούμενοι μπήκαν στο παιχνίδι με... πατημένο το γκάζι και στο 2’ έχασαν κλασική ευκαιρία με τον Περέα που βρέθηκε τετ α τετ με τον Τσιντώτα και δεν κατάφερε να τον νικήσει. Το 0-1 έγινε στο 14’ με τον Δουβίκα, με την Ενωση να δείχνει «ζαλισμένη» στο πρώτο 20λεπτο του ματς. Συνήλθε όμως και μέσα σε 11 λεπτά πέτυχε τέσσερα γκολ! Ο Μάνταλος ισοφάρισε στο 26’ και ο Τάνκοβιτς με δύο γκολ (29’, 32’) ανέβασε το δείκτη του σκορ στο 3-1. Στο 35’ ο Τσοκάνης ανέτρεψε τον Λιβάι και στο επόμενο λεπτό ο Ολιβέιρα ευστόχησε από την άσπρη βούλα (4-1).\nΤο παιχνίδι απέκτησε και πάλι ενδιαφέρον στο 57’ όταν ο Μήτογλου πλάσαρε εύστοχα από το ύψος της μικρής περιοχής και μείωσε σε 4-2. Στο 64’ ο Μπαρτόλο βρέθηκε «φάτσα» με τον Τσιντώτα, αλλά ο τερματοφύλακας της ΑΕΚ τον νίκησε.\nΣτο 65’ ο Λιβάι πάτησε περιοχή, όμως το πλασέ του απέκρουσε ο Κλέιμαν. Ο τερματοφύλακας του Βόλου ήταν στη σωστή θέση και στο 75’, «σβήνοντας» τον κίνδυνο για την εστία του μετά από σουτ του Ανσαριφάρντ.\nΣτο 83’ ο Δουβίκας έφυγε στην πλάτη της άμυνας του Δικέφαλου, αλλά δεν μπόρεσε να ολοκληρώσει τη φάση και στο 86’ ο νεαρός φορ είχε δοκάρι.\nΟ Β. Φωτιάς έδειξε κίτρινη κάρτα στους Νταντσένκο, Κρίστισιτς, Μίλοκ.\nΑΕΚ: Τσιντώτας, Νεντελτσεάρου, Τσιγκρίνσκι, Νταντσένκο (46’ Λόπες), Μιτάι (81’ Ραντόνια), Σιμάνσκι, Κρίστισιτς, Μάνταλος (82’ Σιμόες), Λιβάι Γκαρσία, Ολιβέιρα (70’ Ανσαριφάρντ), Τάνκοβιτς (70’ Αλμπάνης).\nΒόλος: Κλέιμαν, Φεράρι, Μήτογλου, Γκρίλο, Ριένστρα, Τσοκάνης (92’ Σάντσες), Μαρτίνες (53’ Μίλοκ), Δουβίκας, Μπαρτόλο (76’ Κρητικός), Νίνης, Περέα.


Κορονοϊός COVID-19. Οδηγίες για ύποπτα κρούσματα με παραμονή στο σπίτι - Articles - Health is beauty blog\nΚορονοϊός COVID-19. Οδηγίες για ύποπτα κρούσματα με παραμονή στο σπίτι\nΔημοσιεύθηκε από Συλλιγαρδάκης Νικόλαος σε Medical articles, ιατρικά αρθρα, · 18 Μάρτιος 2020\nTags: coronavirus, virus, COVID, 19, πυρετός, βήχας, δύσπνοια, πλύσιμο, χεριών, καραντίνα, κατ’, οίκον, απομόνωση\nΤι κάνω όταν κάποιο μέλος της οικογένειας εμφανίσει ήπια συμπτώματα της νόσου του κορωνοϊού.\nΟ Ιατρικός Σύλλογος Αθηνών ανέβασε στην ιστοσελίδα του οδηγίες για το τι πρέπει να κάνουμε σε περίπτωση που κάποιο μέλος της οικογένειας χρειαστεί να παραμείνει σε καραντίνα στο σπίτι. Πρέπει να γνωρίζουμε ότι άτομα που έχουν επιβεβαιωμένη η ύποπτη λοίμωξη από τον COVID-19 με ήπια συμπτώματα όπως και αυτά που νοσηλεύτηκαν με την νόσο και πήραν εξιτήριο, δεν χρειάζονται νοσηλεία σε νοσοκομείο.\nΑν κάποιο μέλος της οικογένειας να εμφανίσει τα συμπτώματα του κορωνοιού ο γιατρός ο προσωπικός σας γιατρός ή ο γιατρός στο νοσοκομείο θα πρέπει να αξιολογήσουν αν μπορείτε να παραμείνετε στο σπίτι. Εάν ο γιατρός συστήσει κατ’ οίκον απομόνωση (καραντίνα) και παρακολούθηση των συμπτωμάτων, ακολουθήστε τα παρακάτω βήματα πρόληψης μέχρις ο γιατρός να σας δηλώσει ότι μπορείτε να επιστρέψετε στις κοινωνικές σας δραστηριότητες.\nΜείνετε στο σπίτι σε συνεννόηση με τον γιατρό σας αν εμφανίσετε κάποια ύποπτα συμπτώματα μέχρι αυτά να υποχωρήσουν.\nΕάν όμως τα συμπτώματα επιβαρυνθούν (ψηλός πυρετός ή δυσκολία στην αναπνοή) θα πρέπει να καλέσετε τον ΕΟΔΥ ή το ΕΚΑΒ για τη μεταφορά σας στο νοσοκομείο.\nΑποφύγετε την επαφή με άλλα άτομα στο σπίτι ή με τα κατοικίδια.\nΜείνετε σε ένα συγκεκριμένο δωμάτιο και μακριά από άλλους ανθρώπους στο σπίτι.\nΧρησιμοποιήστε ξεχωριστό μπάνιο εάν υπάρχει.\nΘα πρέπει να φοράτε μάσκα προσώπου.\nΣε περίπτωση που έχετε ένα ιατρικό ραντεβού ενημερώστε ότι ίσως έχετε τον Κορονοϊό. Αυτό θα βοηθήσει το νοσοκομείο και τους γιατρούς να πάρουν τα απαραίτητα μέτρα για να εμποδίσουν τη διασπορά του κορωνοϊού στο χώρο, στους ασθενείς και στο ιατρονοσηλευτικό προσωπικό.\nΦοράτε μάσκα προσώπου όταν βρίσκεστε κοντά σε άλλους ανθρώπους, όταν βρίσκεστε μαζί με κατοικίδια ζώα, όταν μπαίνετε σε κάποιο δημόσιο χώρο, χορό ιατρικών υπηρεσιών, ιατρείο, διαγνωστικό κέντρο, ή νοσοκομείο.\nΚαλύψτε το βήχα και το φτάρνισμα με χαρτομάντηλο. Ρίξτε τα χρησιμοποιημένα χαρτομάντηλα σε ένα δοχείο απορριμμάτων και πλύνετε στη συνέχεια τα χέρια σας με σαπούνι και νερό για τουλάχιστον 20 δευτερόλεπτα.\nΚαθαρίζετε τα χέρια σας συχνά. (Ένα ενδιαφέρον άρθρο για το "Πως να πλένετε σωστά τα χέρια σας" θα βρείτε εδώ.)\nΝα καθαρίζετε τα χέρια σας με αλκοολούχο απολυμαντικό χεριών που περιέχει αλκοόλ 60 έως 95%, καλύπτοντας όλες τις επιφάνειες των χεριών και τρίβοντας όλα τα σημεία μέχρι να στεγνώσουν. Το σαπούνι και το νερό πρέπει να χρησιμοποιούνται κατά προτίμηση εάν τα χέρια είναι ορατά βρώμικα.\nΜην αγγίζετε τα μάτια τη μύτη και το στόμα και αποφύγετε να μοιράζεστε προσωπικά είδη οικιακής χρήσης.\nΑν έχετε συμπτώματα δεν θα πρέπει να μοιράζεστε ποτά, το φαγητό, κύπελλα, σκεύη, πετσέτες, κλινοσκεπάσματα με άλλους ανθρώπους.\nΜετά τη χρήση αυτών των αντικειμένων, θα πρέπει να πλένονται καλά με σαπούνι και νερό.\nΚαθαρίστε όλες τις μεταλλικές και σκληρές επιφάνειες κοινής χρήσης καθημερινά όπως, υπολογιστές, tablet, πόμολα, είδη μπάνιου, τουαλέτες, τηλέφωνο, πληκτρολόγια, σκεύη κουζίνας και κομοδίνα. Καθαρίζετε επίσης τις επιφάνειες που μπορεί να έχουν αίμα κόπρανα ή σωματικά υγρά.\nΝα χρησιμοποιείτε οικιακό σπρέι καθαρισμού ή χλωρίνη. Προσοχή στις όποιες προφυλάξεις συστήνονται για την εφαρμογή αυτών των προϊόντων, όπως τη χρήση γαντιών. Να κάνετε καλό αερισμό του χώρου, ιδιαιτέρως κατά τη χρήση αυτών των προϊόντων.\nΖητήστε άμεση ιατρική βοήθεια εάν η ασθένεια σας επιδεινώνεται (παράδειγμα δυσκολία στην αναπνοή). Ενημερώστε ότι έχετε αξιολογηθεί ως ύποπτο ή ταυτοποιημένο κρούσμα COVID-19.\nΒάλτε μία μάσκα προσώπου πριν βγείτε στο νοσοκομείο ή την όποια ιατρική εγκατάσταση.\nΠότε μπορείτε να διακόψετε την κατ’οίκον απομόνωση.\nΌταν τα μέτρα που έχουν εξαγγελθεί γίνουν περισσότερο ελαστικά. Όταν υποχωρήσουν τα συμπτώματα. Άτομα που έχουν εμφανίσει ήπια συμπτώματα τα οποία υποχωρούν, θα μπορούν με την έγκριση βέβαια του γιατρού τους να επιστρέψουν σε καθημερινές δραστηριότητες και να διακόψουν την απομόνωση τους στο σπίτι.\nΠροφυλάξεις προτεινόμενες για τα μέλη της οικογένειας, τους συγγενείς και τους φροντιστές ατόμων με συμπτωματικό εργαστηριακά επιβεβαιωμένο COVID-19 ή ασθενή υπό έρευνα.\nΘα πρέπει να ειδοποιήσετε τον γιατρό σας ή τον ΕΟΔΥ εάν αναπτύξετε συμπτώματα που υποδηλώνουν COVID-19 που είναι (πυρετός, βήχας και δύσπνοια).\nΒοηθήστε τον ασθενή να ακολουθήσει τις οδηγίες του γιατρού για ιατρική αγωγή και περίθαλψη.\nΒοηθήστε τον ασθενή στις βασικές ανάγκες του σπιτιού και βοηθήστε τον στην προμήθεια ειδών παντοπωλείου συνταγών και άλλων προσωπικών αναγκών.\nΠαρακολούθηση των συμπτωμάτων του ασθενούς.\nΤα μέλη του νοικοκυριού πρέπει να παραμείνουν σε άλλο δωμάτιο ή να διαχωριστούν από τον ασθενή για όσο το δυνατόν μεγαλύτερο χρονικό διάστημα. Θα πρέπει να χρησιμοποιούν εάν είναι δυνατό ξεχωριστό υπνοδωμάτιο και μπάνιο.\nΑπαγορεύστε τις επισκέψεις στο σπίτι αν δεν υπάρχει ουσιαστική ανάγκη να πραγματοποιηθούν.\nΟι ασθενείς δεν πρέπει να αγγίζουν τα κατοικίδια ζώα όσο είναι άρρωστοι.\nΑερίζετε τους κοινόχρηστους χώρους στο σπίτι καλά και ανοίγετε τα παράθυρα όταν οι καιρικές συνθήκες το επιτρέπουν.\nΜην αγγίζετε μάτια μύτη και στόμα αν δεν έχετε απολυμάνει τα χέρια σας.\nΕσείς και ο ασθενής θα πρέπει να φοράτε μάσκα προσώπου κατά τη φροντίδα του ή αν βρίσκεστε στο ίδιο δωμάτιο. Θα πρέπει να φοράτε μάσκα προσώπου μιας χρήσης και γάντια όταν αγγίζετε ή έρχεστε σε επαφή με το αίμα κόπρανα ή τα σωματικά υγρά του ασθενούς όπως σάλιο, πτύελα, ρινική βλέννα, εμετό, ούρα.\nΝα πετάτε τις μάσκες και τα γάντια μιας χρήσης μετά τη χρήση τους.\nΠρώτα πετάξτε τα γάντια στη συνέχεια καθαρίστε τα χέρια σας με σαπούνι και νερό ή αλκοολούχο απολυμαντικό χεριών αφαιρέστε και πετάξτε τη μάσκα προσώπου και καθαρίστε ξανά τα χέρια σας με σαπούνι και νερό ή αλκοολούχο απολυμαντικό χεριών, αποφεύγετε να μοιράζεστε είδη οικιακής χρήσης με τους ασθενείς.\nΠλύνετε καλά τα ρούχα. Και τα κλινοσκεπάσματα.\nΦοράτε γάντια μιας χρήσης κατά το χειρισμό λερωμένων αντικειμένων και κρατήστε τα αντικείμενα που είναι λερωμένα μακριά το σώμα σας. Καθαρίστε τα χέρια σας με σαπούνι και νερό ή απολυμαντικό χεριών με βάση το αλκοόλ αμέσως μετά την αφαίρεση των γαντιών σας.\nΙατρικός Σύλλογος Αθηνών: https://www.isathens.gr/syndikal/8966-odigies-gia-krousma-sto-spiti.html


Λαϊκός Αγώνας Δρόμου από τον Φ.Ο.Σ. - protionline.grprotionline.gr\nΛαϊκός Αγώνας Δρόμου από τον Φ.Ο.Σ.\nΔημοσιεύτηκε στις 27/03/2019\nΟ Φιλοπροοδευτικός Όμιλος Σελιανιτίκων διοργανώνει τον 27ο Λαϊκό Αγώνα Δρόμου σε ανώμαλο έδαφος την Κυριακή 7 Απριλίου 2019, με ώρα έναρξης αγώνων 10.30΄ π.μ. στα Σελιανίτικα. Το μεγαλύτερο μέρος των αγώνων θα πραγματοποιηθεί εκτός Π.Ε.Ο. στην επαρχιακή οδό προς Νεραντζιές πλησίον του γηπέδου 5Χ5 όπως και πέρυσι. Από φέτος το νεοεκλεγέν Δ.Σ. του Ομίλου μας, προχώρησε σε κάποιες αλλαγές και τροποποιήσεις στην τέλεση των αγώνων και στις κατηγορίες των συμμετεχόντων, ώστε να διατηρήσει το στόχο του που είναι η μαζικότητα της συμμετοχής, η ευγενής άμιλλα και εντέλει ο πολιτισμός, καθώς ο Όμιλός δεν είναι αθλητικός, αλλά πολιτιστικός.\nΗ σειρά πραγματοποίησης των αγώνων και η ώρα διεξαγωγής τους είναι αποκλειστική ευθύνη του Δ.Σ. του Ομίλου, το οποίο καθορίζει τους κανόνες με γνώμονα την ασφάλεια των δρομέων και ενδέχεται να κάνει αλλαγές της τελευταίας στιγμής που έχουν να κάνουν με εξωγενείς παράγοντες όπως τη ρύθμιση της κυκλοφορίας, τη διαχείριση του χρόνου κ.ά., χωρίς προηγούμενη ενημέρωση στους συμμετέχοντες.\n8:00΄ – 10:00΄ π.μ.: α)Δηλώσεις συμμετοχής στη γραμματεία & β)Παραλαβή αριθμών συμμετοχής όσων εγγράφηκαν ηλεκτρονικά τις προηγούμενες ημέρες\n10:00΄- 10:30΄ π.μ.: Προετοιμασία –Οδηγίες προς τους δρομείς\n10:30΄ π.μ. :Έναρξη αγώνων\n12:00΄ – 13:00΄ : Παράλληλες εκδηλώσεις – Αποτελέσματα – Απονομές\nΟι διοργανωτές παρακαλούν τους συμμετέχοντες να τηρήσουν το χρονοδιάγραμμα, ώστε να αποφεύγονται συνωστισμοί της τελευταίας στιγμής και να έχουν χρόνο για την προθέρμανσή τους ή ό,τι άλλο θεωρούν καλό για τον αγώνα τους.\nΔηλώσεις συμμετοχής: Α) Oniline εγγραφές στη σελίδα μας στο facebook σε ειδική φόρμα: ΦΙΛΟΠΡΟΟΔΕΥΤΙΚΟΣ ΟΜΙΛΟΣ ΣΕΛΙΑΝΙΤΙΚΩΝ και στην ιστοσελίδα μας http://www.selianitika-fos.gr ως και την Παρασκευή 5 Απριλίου 2019 στις 12:00΄τη νύχτα. Τα νούμερά τους, θα παραλαμβάνουν οι ηλεκτρονικά εγγραφέντες δρομείς από χωριστό τμήμα της γραμματείας, την ημέρα του αγώνα ως τη λήξη των εγγραφών στις 10:00΄π.μ.\nΒ) Στην γραμματεία των αγώνων, στα νέα μας γραφεία δίπλα στο γήπεδο 5Χ5 στα Σελιανίτικα, στην επαρχιακή οδό προς Νεραντζιές την ίδια μέρα Κυριακή 7-4-2019, από 8.00΄- 10.00π.μ.\nστους πρώτους, δεύτερους και τρίτους νικητές κατά κατηγορία, μετάλλιο και αναμνηστικό δίπλωμα\nσε όλους όσους θα τερματίσουν αναμνηστικό δίπλωμα\nστον μικρότερο και μεγαλύτερο σε ηλικία συμμετέχοντα, μετάλλιο\nΕπίσης θα δοθεί τιμητικό δίπλωμα συμμετοχής στα σχολεία και τα αθλητικά σωματεία που θα συμμετέχουν ομαδικά.\n*Πληροφορίες: 26910-73219/ 6976408608/ 6979429242\n* Ακολουθεί το πρόγραμμα των αγώνων.\n27ος Λαϊκός Αγώνας Δρόμου σε ανώμαλο έδαφος «Λάμπης Κυριαζόπουλος»\nΗμερομηνία διεξαγωγής: Κυριακή 7 Απριλίου 2019\n΄Ωρα έναρξης: 10.30΄π.μ.\nΔηλώσεις συμμετοχής: από 8.00΄ως 10.00π.μ.\n1ος Δρόμος:…… 150 μ. Προσχολική ηλικία- Νηπ/γείο ΑΓΟΡΙΩΝ\n2ος Δρόμος:…… 150 μ. Προσχολική ηλικία- Νηπ/γείο ΚΟΡΙΤΣΙΩΝ\n3ος Δρόμος:…….600 μ. Α-Β ΔΗΜΟΤΙΚΟΥ ΑΓΟΡΙΩΝ\n4ος Δρόμος:…….600 μ. Α-Β » ΚΟΡΙΤΣΙΩΝ\n5ος Δρόμος:…….800 μ. Γ-Δ » ΑΓΟΡΙΩΝ\n6ος Δρόμος:…….800 μ. Γ-Δ » ΚΟΡΙΤΣΙΩΝ\n7ος Δρόμος:……1000 μ. Ε-ΣΤ » ΑΓΟΡΙΩΝ\n8ος Δρόμος:……1000 μ. Ε-ΣΤ » ΚΟΡΙΤΣΙΩΝ\n9ος Δρόμος:……3000 μ. Α,Β,Γ ΓΥΜΝΑΣΙΟΥ ΑΓΟΡΙΩΝ\n10ος Δρόμος:……3000 μ. Α,Β,Γ » ΚΟΡΙΤΣΙΩΝ\n11ος Δρόμος:……3000 μ. Α,Β,Γ ΛΥΚΕΙΟΥ ΑΓΟΡΙΩΝ\n12ος Δρόμος:……3000 μ. Α,Β,Γ » ΚΟΡΙΤΣΙΩΝ\n13ος Δρόμος: ……5.100μ. ΑΝΔΡΩΝ ανεξαρτήτου ηλικίας ΕΡΑΣΙΤΕΧΝΕΣ\n14ος Δρόμος: ……5.100μ. ΓΥΝΑΙΚΩΝ ανεξαρτήτου ηλικίας ΕΡΑΣΙΤΕΧΝΕΣ\n15ος Δρόμος: …….5.100μ. ανεξαρτήτου ηλικίας ΑΘΛΗΤΕΣ\n16ος Δρόμος: …….5.100μ. ανεξαρτήτου ηλικίας ΑΘΛΗΤΡΙΕΣ\n17ος Δρόμος: …….7.000μ. ανεξαρτήτου ηλικίας ΑΘΛΗΤΕΣ\n18ος Δρόμος: …….7.000μ. ανεξαρτήτου ηλικίας ΑΘΛΗΤΡΙΕΣ\nΣημείωση: Ο δρόμος των 7.000μ. θα πραγματοποιηθεί εφόσον υπάρχουν πάνω από 10 συμμετοχές.\nΜετά το τέλος των αγώνων θα γίνει απονομή των επάθλων.\nΟι ασυνόδευτοι ανήλικοι συμμετέχοντες, να έχουν μαζί τους εγκριτικό σημείωμα από γονέα ή κηδεμόνα, ότι επιτρέπει να πάρει μέρος στους αγώνες.\nΛΑΙΚΟΣ ΑΓΩΝΑΣ ΔΡΟΜΟΥ · ΦΙΛΟΠΡΟΟΔΕΥΤΙΚΟΣ ΟΜΙΛΟΣ ΣΕΛΙΑΝΙΤΙΚΩΝ\nΜε κέφι η 9η Γιορτή Ελιάς στα Σελιανίτικα\nΟ Φ.Ο.Σ. έκοψε την πίτα του!\n8η γιορτή ελιάς και λαδιού από τον Φ.Ο.Σ.\nΣυγκίνησε και καταχειροκροτήθηκε η «Κάλπικη λίρα»… επί σκηνής\nΕπισήμως ο «Λεωνίδας»\nΗ… χαρά του παιδιού έγινε το προαύλιο του Δημοτικού Σχολείου Αβύθου posted on 23/09/2021


All is Sports: Στους «8» Γιούβε, Μπενφίκα, Πόρτο, Λιόν, Βαλένθια, Βασιλεία, Αλκμααρ, στα πέναλτι η Σεβίλη\nΠαρά τη νίκη της με 3-1 στο Λονδίνο αγχώθηκε και η Μπενφίκα, καθώς με δύο γκολ του Σαντλί σε δύο λεπτά η Τότεναμ έκανε ανατροπή και έψαχνε άλλα ένα γκολ για παράταση, αλλά τελικά σκόραραν οι «αετοί» με πέναλτι στο 95' για το τελικό 2-2 και έτσι αποκλείστηκαν οι Άγγλοι.\nΤην πρόκριση της στα προημιτελικά του Europa League πανηγύρισε η Πόρτο που πήρε την ισοπαλία με 2-2 απέναντι στη Νάπολι στο «Σαν Πάολο» και έχοντας επικρατήσει 1-0 στο πρώτο παιχνίδι, οι «Δράκοι» τσέκαραν το εισιτήριο για τους «8».\nΤο 1-0 έγινε μόλιος στο 21', όταν ο Πάντεφ εκμεταλλεύτηκε την πάσα του Ιγκουαΐν και με πλασέ άνοιξε το σκορ. ΗΠόρτο ισορρόπησε και στο 69' ο Γκιλάς βρέθηκε απέναντι στον Ρέινα και με ωραίο πλασέ έφερε το ματς στα ίσια. Τα πάντα, κρίθηκαν στο 76' όταν ο Κουαρέσμα κάνοντας εξαιρετική ατομική ενέργεια και απίστευτο σουτ, έβαλε μπροστά στο σκορ τους «δράκους» κλειδώνοντας την πρόκριση. Το μόνο που κατάφεραν οι γηπεδούχοι, ήταν απλά να ισοφαρίσουν στο πρώτο λεπτό των καθυστερήσεων με τον Ζαπάτα.\nΤο 8ο και τελευταίο «εισιτήριο» της βραδιάς, κατέκτησε η Σεβίλη και μάλιστα αποκλείοντας τη Μπέτις στα πέναλτι! Η ομάδα της Ανδαλουσίας είχε χάσει 0-2 στο πρώτο ματς στην έδρα της, όμως, κατάφερε να με σκόρερ τους Ρέγιες στο 20' και Μπάκα στο 75' να ανατρέψει το εις βάρος της σκορ. Η αναμέτρηση οδηγήθηκε στην παράταση, εκεί τίποτα δεν άλλαξε για να ακολουθήσει η διαδικασία των πέναλτι, όπου οι φιλοξενούμενοι επιβλήθηκαν με 4-3!


Union - Huracan | 03/12/2019 | Kostas69\nΔημοσιεύτηκε Δευτέρα, 02 Δεκεμβρίου 2019 19:41\nΣτο 15 de Abril η Γιουνιόν Σάντα ΦΕ για την 15η αγωνιστική του πρωταθλήματος Αργεντινής θα φιλοξενήσει την Ουρακάν.\nΣταθερότητα και Γιουνιόν Σάντα ΦΕ είναι δύο πολύ μακρινές λέξεις... Δεν τα πάει καθόλου καλά στα παιχνίδια της Γιουνιόν που αγνοεί την νίκη εδώ και τέσσερα παιχνίδια. Στα δύο τελευταία ηττήθηκε από την Ατλέτικο Τουκουμάν με 0-1, ενώ η ήττα στο Μπομπονέρα όπως είναι λογικό ήταν εντός προγράμματος. Έχει προβλήματα στην έδρα της που δεν μπορεί να επιβληθεί των αντιπάλων της. Πλήρης θα παραταχθεί στο σημερινό ματς. Ακολουθεί εκτός έδρας παιχνίδι στην Κόρντομπα με την Ταγιέρες.\nΗ Ουρακάν από την άλλη ... μία από τα ίδια, μετά τις ήττες από Λανούς 0-1 και Ράσινγκ 1-0 ήρθε ισοπαλία με την Σεντράλ Κόρντομπα 1-1, αποτέλεσμα που ήταν σαν ήττα για την Γκλόμπο. Αν και βρέθηκε να χάνει με 0-1... Βαθμολογικά βρίσκεται αρκετά χαμηλά μόλις 15 βαθμούς σε 14 παιχνίδια της. Έχει θέματα επιθετικά καθώς έχει σκοράρει μόλις 8 τέρματα... Δύσκολα παραμείνει στην ομάδα και μετά την διακοπή ο προπονητής Απούσο. Ακολουθεί εντός έδρας ματς με την Άρσεναλ Σαράντι. Επιστρέφουν στην αποστολή και στην αρχική ενδεκάδα οι Γκόμεζ, Μπογάδο και Ιμπάνιες.\nΑμφότερες δεν πατάνε καλά το τελευταίο διάστημα... Περιμένω όμως πως θα καταφέρουν να σκοράρουν από ένα τέρμα στο ματς. Με το γκολ γκολ να προσφέρεται σε απόδοση 2.25 στην Winmasters.\nΤελευταία τροποποίηση στις Τρίτη, 03 Δεκεμβρίου 2019 09:35\nΤρίτη, 03 Δεκεμβρίου 2019 02:10


Photodentro: Μελετώντας την ευθύγραμμη ομαλά μεταβαλλόμενη κίνηση\nΜΕΛΕΤΩΝΤΑΣ ΤΗΝ ΕΥΘΥΓΡΑΜΜΗ ΟΜΑΛΑ ΜΕΤΑΒΑΛΛΟΜΕΝΗ ΚΙΝΗΣΗ\nΠροσομοίωση σε Interactive Physics για τη μελέτη της ομαλά μεταβαλλόμενης κίνησης.\nΟ χρήστης έχει τη δυνατότητα να μεταβάλει την αρχική ταχύτητα και την επιτάχυνση ενός αυτοκινήτου και να παρατηρήσει την κίνηση του. Στην οθόνη μπορεί να διαβάσει τις τιμές της ταχύτητας και της θέσης σε κάθε χρονική στιγμή. Μπορεί είσης να αλλάξει σύστημα αναφοράς. Η προσομοίωση προσφέρεται για διερευνητική προσέγγιση.\nομαλά μεταβαλλόμενη ομαλά επιταχυνόμενη σύστημα αναφοράς\napplication/zip (56 KB)\nλογισμικό : Interactive Physics 2005 (Design Simulation Technologies) - ΕΛΛΗΝΙΚΗ ΕΚΔΟΣΗ\nυποέργο: INTERACTIVE PHYSICS 2005\nΑνάδοχος υποέργου: Design Simulation Technologies\nΜέλος εκπαιδευτικής / παιδαγωγικής ομάδας εξελληνισμού και προσαρμογής: Βασίλης Ζαμπετάκης\nΧορηγός άδειας χρήσης: ΙΤΥΕ, Design Simulation Technologies


Ο χειμώνας και τα παιδιά της Άγονης Γραμμής - naxostimes.gr\nΣάββατο 16 Ιανουαρίου 2021 9:46\nΟ χειμώνας και τα παιδιά της Άγονης Γραμμής\nO εμπνευστής της ΜΚΟ «Άγονη Γραμμή Γόνιμη» Στέφανος Νόλλας εξηγεί πώς ο χειμώνας στα απομακρυσμένα νησιά μπορεί να μεταμορφώνεται σε μια μικρή γιορτή.\nΜια ξύλινη αίθουσα διδασκαλίας εξωτερικού χώρου (στη Σκόπελο) που γεννάει αμέσως συνειρμούς με την εκπαίδευση στη Φινλανδία και τα γεμάτα ερεθίσματα hi-tech σχολικά περιβάλλοντα εκεί. Απαραίτητος ιατρικός εξοπλισμός στη Λέρο, τη Χάλκη, την Κω. Μαθήματα φωτογραφίας και νέων τεχνολογιών στο ακριτικό Καστελόριζο. Μαθήματα Kung Fu στα πιτσιρίκια της Σχοινούσας. Η «Κρατική Ορχήστρα Αθηνών» σε ένα πλοίο με όλον της τον μελωδικό εξοπλισμό να γυρίζει όλα τα ξεχασμένα από την πόλη δυσπρόσιτα νησιά. Βιωματικά εργαστήρια κεραμικής, ρομποτικής, pilates, flamenco, hip-hop, χειροποίητου κοσμήματος, break dance, κουκλοθέατρου, πιάνου, δημιουργίας εφημερίδας, δημιουργίας blog… Πιτσιρίκια στη Δονούσα και την Ηρακλειά να ρουφούν με όλη τους την ενέργεια έναν αέρα γεμάτο γνώσεις, δημιουργικότητα και φαντασία. Με περισσότερες από 380 επισκέψεις σε 32 ελληνικά νησιά, το εκπαιδευτικό και πολιτιστικό πρόγραμμα «Άγονη Γραμμή Γόνιμη» ταξιδεύει εδώ και 10 χρόνια σε απομακρυσμένα σημεία της Ελλάδας χτίζοντας ισχυρές σχέσεις με τις τοπικές κοινωνίες. Το κάνει όταν εμείς τριπλοκλειδώνουμε την πόρτα στους τόπους που υμνούσαμε το καλοκαίρι (αλλά δεν θέλουμε να ξέρουμε τον χειμώνα), το κάνει όταν η πολιτεία αδυνατεί τις περισσότερες φορές να το κάνει ως οφείλει. Εμπλέκοντας στο παιχνίδι την ιδιωτική πρωτοβουλία, τις τοπικές κοινωνίες αλλά και διαλεγμένους συνεργάτες (από το Μουσείο Γουλανδρή –Φυσικής Ιστορίας, τον Αρχέλων, τη MOM, το Playroom, το CERN αλλά και γνωστούς δημιουργούς) η «Άγονη Γραμμή Γόνιμη» σπάει τον αποκλεισμό του χειμώνα για χάρη των παιδιών που ζουν μακριά από τα αστικά κέντρα.\n«Αυτό που για τα παιδιά της πόλης φαντάζει μαγικό, η φύση δηλαδή και το παιχνίδι σε σοκάκια και αυλές, για τα παιδιά των νησιών είναι καθημερινότητα. Από την άλλη, τα παιδιά των νησιών δεν έχουν τόσο εύκολη πρόσβαση σε δραστηριότητες ή σε εμπειρίες που ξεσηκώνουν τη φαντασία και τη δημιουργικότητά τους. Κι αυτό είναι απαραίτητο για την ανάπτυξη ενός παιδιού, που θέλουμε όλοι μας να γίνει στο μέλλον ένας ολοκληρωμένος άνθρωπος και υπεύθυνος πολίτης της χώρας μας» μου εξηγεί ο Στέφανος Νόλλας, που φέτος θα δει το σημαντικό πρόγραμμά του να γιορτάζει 10 χρόνια δράσεων. «Αν και μία τέτοια εμπειρία δεν μεταφέρεται εύκολα με μια περιγραφή, τα παιδιά ευχαριστιούνται πάρα πολύ τα εργαστήρια και τα νέα ερεθίσματα που δέχονται. Η χαρά και η συμμετοχή των μαθητών, αλλά και η υποδοχή της τοπικής κοινωνίας είναι το μέγιστο κίνητρο τόσο για εμάς όσο και για τους συνεργάτες μας. Σε γενικές γραμμές, οι άνθρωποι των τόπων αυτών μας υποδέχονται πολύ θερμά. Την ίδια στιγμή, αυτό που περιμένουν από εμάς είναι ένα σταθερά υψηλό επίπεδο προγραμμάτων και μεγάλη γκάμα εργαστηρίων και δράσεων στον τόπο τους. Έτσι, οι σχέσεις που έχουμε αναπτύξει με τις κοινωνίες αυτές είναι ειλικρινείς και αμφίδρομες. Δεν είμαστε σωτήρες, ούτε υποκρινόμαστε ότι είμαστε με υποσχέσεις και φανφάρες. Αυτό που κάνουμε είναι να περπατάμε ταπεινά σε αυτούς τους υπέροχους τόπους και να προσπαθούμε να κάνουμε πράγματα απλά και ουσιαστικά».\nΠώς ξεκίνησαν όμως όλα αυτά; «Αυτό που λειτούργησε καταλυτικά μέσα μου για τη δημιουργία της ‘‘Άγονης Γραμμής Γόνιμης’’ ήταν ένα φεστιβάλ ντοκιμαντέρ, το οποίο διοργάνωσα το καλοκαίρι του 2006 σε ένα νησί», θυμάται ο Στέφανος και συνεχίζει: «Η μεγάλη επιτυχία και απήχηση του φεστιβάλ, εκτός από ικανοποίηση, μου δημιούργησε και μια μελαγχολία ή καλύτερα ένα ερωτηματικό σχετικά με το αν έχει νόημα να γίνονται τέτοιες δράσεις στα νησιά μόνο το καλοκαίρι. Συνειδητοποίησα ότι το νόημα που έψαχνα ήταν η διοργάνωση τέτοιων δράσεων τον χειμώνα, όταν κοπάζει ο καλοκαιρινός θόρυβος, που είναι μια ψευδαίσθηση της ζωής, και οι κάτοικοι των μικρών νησιών ξαναποκτούν το αληθινό τους πρόσωπο. Αρκετά χρόνια πριν, όντας θερινοί επισκέπτες σε ένα νησί μαζί με την παρέα μου, είχαμε ‘‘διαταράξει’’ την ησυχία του νησιού με την εφηβική μας ορμή και όρεξη για ζωή και αυτό είχε αποτέλεσμα ο δήμαρχος να μας διώξει από το νησί. Ύστερα από αρκετά χρόνια, όταν η ‘‘Άγονη Γραμμή Γόνιμη’’ ήταν ακόμα στην αρχή της, επικοινωνήσαμε με τον δήμαρχο του συγκεκριμένου νησιού προκειμένου να επισκεφθούμε το νησί και να διοργανώσουμε εργαστήρια για τους μαθητές. Η επικοινωνία μας με τον δήμαρχο, ο οποίος ήταν ο ίδιος που μας είχε διώξει από το νησί, ήταν κυρίως ηλεκτρονική. Τόσο εκείνος όσο και οι υπόλοιποι τοπικοί φορείς ήταν πολύ θερμοί στην ιδέα να τους επισκεφθούμε, περιμένοντάς μας μάλιστα στο λιμάνι τη μέρα που φτάσαμε για να μας υποδεχθούν επίσημα. Αυτό που είδε όμως ο δήμαρχος όταν άνοιξε η μπουκαπόρτα του πλοίου δεν ήταν αυτό που περίμενε!\nΠαρ’ όλα αυτά, διοργανώσαμε κανονικά τα εργαστήρια στο νησί και τα παιδιά του δημάρχου μάλιστα είχαν ξετρελαθεί πηγαίνοντας κάθε μεσημέρι στον μπαμπά τους να του περιγράψουν τι έκαναν και τι έμαθαν. Την τελευταία μέρα, ο δήμαρχος όχι μόνο μας ξεπροβόδισε στο λιμάνι, αλλά μας ευχαρίστησε και μας προσκάλεσε και πάλι στο νησί για νέα προγράμματα και δράσεις. Η στιγμή αυτή ήταν πολύ ιδιαίτερη όχι μόνο γιατί ήταν ένδειξη της ‘‘επιτυχίας’’ μας, αλλά γιατί απέδειξε ότι όταν ο άνθρωπος δεν έχει παρωπίδες και δίνει ευκαιρίες σε ανθρώπους και νέες προτάσεις μόνο κερδισμένος βγαίνει».\nΑκούγοντας τον Στέφανο να διηγείται όλα τα παραπάνω δεν μπορώ παρά να αναρωτηθώ αν η πολιτεία είναι εξίσου παρούσα με τα προγράμματα αυτής της ΜΚΟ. «Αν και ο ρόλος μας δεν είναι να κρίνουμε την πολιτεία, η αλήθεια είναι ότι οι προσπάθειες και οι δράσεις στα νησιά της άγονης γραμμής είναι αρκετά περιορισμένες. Για να σας απαντήσω όμως επί της ουσίας, θεωρώ πως ένα πολύ σημαντικό πρόβλημα είναι ότι το σύστημα ‘‘Καλλικράτης’’ δυσχεραίνει εξαιρετικά τη διάθεση των κονδυλίων αλλά και τη γρήγορη επίλυση προβλημάτων, όπως είναι για παράδειγμα ακόμη και η βλάβη ενός μηχανήματος. Το γεγονός ότι τέσσερα νησιά μπορεί να έχουν τον ίδιο δήμαρχο, επίσης, είναι ένα μεγάλο πρόβλημα στην κατανομή των οικονομικών πόρων αφού οι παροχές κατανέμονται συνήθως αναλογικά στα νησιά και όχι με βάση τις πραγματικές ανάγκες των κατοίκων τους. Από την άλλη, είναι ενθαρρυντικό πως οι ατομικές πρωτοβουλίες και η εμπλοκή της τοπικής κοινωνίας αυξάνονται διαρκώς εξομαλύνοντας τα όποια προβλήματα».\nΤο ακόμα πιο ενδιαφέρον είναι ότι όλη αυτή η ελπιδοφόρα κατάσταση ανθεί ακόμα περισσότερο, κόντρα στην κρίση. Την «Άγονη Γραμμή Γόνιμη» (της οποίας εδώ και εννιά χρόνια οι δράσεις βρίσκονται υπό την αιγίδα του υπουργείου Παιδείας, γεγονός που επιβεβαιώνει την ουσία των δράσεών της) ακολούθησαν τα προγράμματα «Η Ενέργεια για Ζωή ταξιδεύει» και «Μαζί, με στόχο την υγεία».\n«Γενικά, είμαι της άποψης ότι δεν πρέπει να υπάρχουν άγονες γραμμές, παρά μόνο γόνιμες συνεργασίες», λέει ο Στέφανος. «Μέρος γόνιμων συνεργασιών είναι λοιπόν αυτά τα δύο προγράμματα, τα οποία σχεδιάστηκαν και πραγματοποιήθηκαν με χορηγούς που συμμερίζονται αυτή μας την αντίληψη για τον κόσμο. Το πρόγραμμα “H Ενέργεια για Ζωή Ταξιδεύει”, με χορηγό τον όμιλο Ελληνικά Πετρέλαια, διανύει φέτος τον τρίτο χρόνο λειτουργίας του και δραστηριοποιείται δυναμικά στον τομέα του περιβάλλοντος. Έχει σχεδιαστεί με τέσσερις βασικούς άξονες, οι οποίοι είναι: τα βιωματικά εργαστήρια, έργα υποδομών, εκδρομές περιβαλλοντικού περιεχομένου και το EKO-mobility, μια πρωτοβουλία που προάγει την οικολογική μετακίνηση των μαθητών. Το πρόγραμμα “Μαζί, με στόχο την υγεία” πραγματοποιείται από κοινού με την Alpha Bank, που είναι ο αποκλειστικός χορηγός του εδώ και δύο χρόνια. Παρέχει ιατροφαρμακευτική κάλυψη και αναλώσιμα υλικά σε νοσοκομεία των μικρών νησιών της χώρας μας, συνδράμοντας έτσι στη συνεχή βελτίωση των συνθηκών υγείας των κατοίκων τους».


Η Αλεξοπούλου κατετάγη 7η στο μικρό τελικό των 200μ. στο ευρωπαϊκό, στα ημιτελικά σταμάτησε ο Παπασάββας\nΑρχική σελίδα Νέα/Εγκύκλιοι/Έντυπα Δελτία τύπου Η Αλεξοπούλου κατετάγη 7η στο μικρό τελικό των 200μ. στο ευρωπαϊκό, στα ημιτελικά σταμάτησε ο Παπασάββας\nΤα αγωνίσματα των 200μ. έγιναν σήμερα (Παρασκευή) στο Ευρωπαϊκό πρωτάθλημα ήρεμων νερών που διεξάγεται στο Βραδεμβούργο. Στο Κ1 ανδρών ο Μιχάλης Παπασάββας κατέλαβε την 7η θέση στην προκριματική σειρά του (39.514) και προκρίθηκε στα ημιτελικά όπου κατετάγη 6ος (37.729).\nΣτο Κ1 γυναικών η Αθηνά - Θεοδώρα Αλεξοπούλου κατετάγη 6η (44.766) στην προκριματική σειρά της και προκρίθηκε στα ημιτελικά όπου κατέλαβε την 6η θέση (43.770). Η ελληνίδα πρωταθλήτρια συμμετείχε στον μικρό τελικό του αγωνίσματος όπου πλασαρίστηκε στην 7η θέση (44.633).


volleynews - Παρέμεινε στον ΠΑΟΚ η Σταματία Κυπαρίσση\nΠαρέμεινε στον ΠΑΟΚ η Σταματία Κυπαρίσση\nΤην φανέλα του ΠΑΟΚ θα φοράει και τη νέα χρονιά η ταλαντούχα 18χρονη (1μ84) Κατερινιώτισα διεθνής ακραία, Σταματία Κυπαρίσση.\nΟ ΑΣ ΠΑΟΚ σε ανακοίνωση του αναφέρει για την ανανέωση της συνεργασίας για δεύτερη χρονιά με την νεαρή αθλήτρια:\n«Ο ΠΑΟΚ και το τμήμα βόλεϊ γυναικών ανακοινώνουν την ανανέωση της συνεργασίας με την αθλήτρια Σταματία Κυπαρίσση, η οποία για ακόμη μία χρονιά θα αγωνίζεται με τα "ασπρόμαυρα".\nΗ 18χρονη αθλήτρια, αν και μικρή σε ηλικία, έχει αποτελέσει μέλος του ρόστερ του ΠΑΟΚ τόσο στην Pre League όσο και στη Volley League, ενώ έχει κατακτήσει και τον τίτλο της Πρωταθλήτριας Ελλάδος Νεανίδων με τον ΠΑΟΚ το 2019. Η νεαρή ακραία έχει λάβει σημαντικές διακρίσεις, ενώ έχει κληθεί και στην Εθνική Ομάδα, με τον Γκιγιέρμο Ναράνχο να τη συμπεριλαμβάνει στην αποστολή για το Silver European League στην Πορτογαλία.\nΜετά την ανανέωση της συνεργασίας, η Σταματία Κυπαρίσση δήλωσε στην επίσημη ιστοσελίδα του Συλλόγου acpaok.gr:\n«Είμαι πολύ χαρούμενη που για ακόμη μία χρονιά θα αποτελώ μέρος της οικογένειας του ΠΑΟΚ. Νιώθω ότι είναι οικογένειά μου, αφού είναι η τέταρτη χρονιά που θα είμαι στην ομάδα και χαίρομαι πολύ γι' αυτό. Ο ΠΑΟΚ είναι ένας ιστορικός σύλλογος και ελπίζω φέτος να βάλουμε κι εμείς ένα ακόμη λιθαράκι στην ιστορία του. Εύχομαι γι' αυτή τη σεζόν, να έχουμε όλοι υγεία και να κυλήσουν όλα όμορφα στο πλαίσιο μίας δημιουργικής προσπάθειας».\nΜίλωνας: Ανανέωσε με Λουζιώτη, «ψήλωσε» με Κυπαρίσση\nΤην ενίσχυση του για την δημιουργία ενός πολύ δυνατού ρόστερ ενόψει της νέας σεζόν στην Β΄εθνική ΕΣΠΕΔΑ, συνέχισε ο Μίλωνας. Η ομάδα της Ν. Σμύρνης ανακοίνωσε την απόκτηση της 20 χρονης κεντρικής (1μ84), Ραφαηλίας Κυπαρίσση που προέρχεται από πολύ θετική σεζόν πέρυσι με την φανέλα του Πανιωνίου στην Πρι Λιγκ.\nΠερισσότερα από την κατηγορία: « Ψήφος εμπιστοσύνης του Ολυμπιακού στον Σπύρο Σαραντίτη Στα «ερυθρόλευκα» η Κελεσίδη, στον Πειραιά και το 2021 η Τοτσίδου »